
Dump na candela henter atardi 


For di merdia di ayera, 
habitantenan den area 
di Parkietenbos un biaha 
mas a constata huma pre- 
to ta sali for di e dump. E 
huma a keda visible te den 
oranan di atardi. 


Dia 13 di november ultimo, 
despues cu dump a pega na 
candela, minister Ursell Ar- 
ends a comenta: 
“Dump Parkietenbos ta un 
crisis nacional y e candelanan 
aki ta urgi nos pa acelera mas 
ainda e proceso pa cera dump 
Parkietenbos y ciudadanonan 
di Aruba por ta sigur cu nos 
lo haci nos maximo esfuerso 
pa cu esaki.” 


Ademas el a agrega cu “den 
1 aña nos a bin ta traha riba 
un solucion structural pa un 
problema cu a bin ta causa 
peliger na nos medio ambi- 
ente y pa e salud di nos ha- 
bitantenan ya pa 70 aña caba, 
pero pa 31 di december 2022 
nos ta bay logr’e!” 


Sinembargo, ainda no ta 
conoci si ta bay logra cera e 
dump dia 31 di december 
proximo segun plan, y unda 
ciudadanonan mester acudi 
pa hiba nan desperdicio. 


ATIA: 1 januari 2023 ta acercando rapidamente 
sin claridad ariba e ley fiscal nobo 


Gobierno di Aruba (GoA) 
a informa comunidad di 
Aruba na augustus cu no 
lo continua, pa awo, cu e 
reforma fiscal pa un siste- 
ma di BTW, pero a opta pa 
keda cu e sistema actual 
y hisa BBO. Adicional- 
mente, GoA a informa cu 
nan a opta pa introduci 
algun di e medidanan 
cu mester a bin cu e re- 
forma fiscal pa un BTW, 
awo hunto cu e subida di e 
BBO. ATIA a vocifera den 
pasado caba riba algun di 
e medidanan. 


ATIA kier informa cu e ta 
sumamente preocupa paso 
aki 32 dia e ley fiscal nobo 
mester drenta na vigor, pero 
ainda no tin claridad kico ex- 
actamente ta bay tin den e ley. 
Te ainda ta loke nos por a lesa 
of mira riba rednan social sol- 
amente, pero nada specifico. 
Loke nos kier evita ta loke a 
pasa ora a introduci BBO na 
inicio, cu esaki a pasa di un 
dia pa otro sin cu comercio 
por a prepara dignamente. 


Como gremio comercial nos 
tin un deber na nos miem- 
bronan y comercio di Aruba 


completo pa tene nan bon al- 
tura kico e cambionan den ley 
lo ta y ki efecto esaki tin riba 
un compania y tambe econo- 
mia di Aruba. Pero tambe pa 
yuda nan te unda cu nos por 
pa prepara pa e cambio nan 
cu ta na caminda. E proceso 
pa cambia tur prijs ta uno 
cu ta tuma su tempo paso e 
BBO ta inclui den e prijs di e 
productonan. 


Finalmente, mester indica cu 
ATIA lo a prefera un reforma 
total pa un sistema di BTW, 
paso un sistema fiscal cu un 
base amplio, simpel y cu ta 
regula su mes, lo ta mas ben- 
eficioso pa isla di Aruba. Pero 
como december y dia nan di 
fiesta ta den porta, ATIA ta 
hasi un suplica na GoA pa 
duna 
comercio 
suficiente 
tempo y oportunidad pa pre- 


para pa haci e cambionan ad- 
ministrativo necesario cu ta 
bin cu e ley di BBO y otro 
medidanan nobo. 


ATIA 
Aruba Trade and Industry 
Association (ATIA) a wordo 
funda na aña 1945 y ta e or- 
ganisacion principal cu ta 
representa empresanan, em- 
presarionan y comercio na 


Aruba. E meta di ATIA ta pa 
defende, promove y proteha 
e interesnan di su miembro- 
nan y comercio di Aruba en 
general. Pa mas informacion 
por bishita www.atiaruba. 
org y nos rednan social www. 
facebook.com/arubatrade, 
www.instagram.com/atiaru- 
ba, y https://www.linkedin. 
com/company/aruba-trade- 
and-industry-association. 

“Finanzas den mi Hogar” pa famianan di Aruba por maneha nan presupuesto miho 
Tres di cada dies hogar ta gasta mas cu nan entrada 


Pa un famia tin un bon 
conocemento pa tin un 
maneho financiero exi- 
toso na cas ta hopi impor- 
tante, ya cu esey ta implica 
un miho distribucion di 
e placa cu ta drenta. Ta 
p’esey cu Ministerio di 
Asuntonan Economico y 
Fundacion Plan di Bida ta 
bezig cu e curso “Finanzas 
den mi Hogar”. 


Riba rednan social por a 
mira cu for di algun dia pasa, 
Ministerio 
di 
Asuntonan 
Economico conhuntamente 
cu Fundacion Plan di Bida 
a duna di conoce un curso 
tocante finanzas denomina 
“Finanzas den mi Hogar”, pa 
siña tin un miho maneho di 
recursonan den hogarnan di 
Aruba y crea conscientisacion 
riba e parti aki. 


Pa cu esaki, redactor di 
Bon Dia Aruba a entrevista 
Giovanni Ridderstaat, ken ta 
fungi como advisor di estudio 
di Development Economist 
cerca minister di Asuntonan 
Economico, Comunicacion 
y Desaroyo Sostenibel, Geof- 
frey Wever. 


For di 14 di november di e 
aña aki e curso aki a cuminsa 
den districto di Paradera. E 
curso ta consisti di cuater se- 
sion, den e prome sesion ta 
papia con cada hende den su 
cas ta efectivo, con e persona 
por spaar y tambe e person- 
anan den cas por cumpra sin 
emocion. Den e di dos parti 
ta trece dilanti con por paga 
debenan, kico ta pasa ora un 
persona no por paga su de- 
benan mas y e proceso cu ta 
cuminsa. Den e di tres sesion 
ta papia di inversion den fu- 
turo y con por logra meta- 


nan. Den e di cuater sesion 
ta papia riba e presupuesto, 
con por presupuesta tur luna, 
kico ta luho y kico ta priori- 
dad segun e entrada, pa asina 
logra e metanan cu cada hog- 
ar ta pone pa su mes. 


Ridderstaat a splica cu du- 
rante un periodo di un aña 
e curso aki ta bay ta den tur 
districto di Aruba, unda cu 
despues di Paradera e ta bay 
ta na otro districtonan. El a 
señala cu e motibo di pakico 
e curso a bini ta pasobra tin 
un sondeo di Banco Central 
di Aruba cu a tuma luga na 
juli 2021 riba e bienestar fi- 
nanciero di hogarnan, cual a 
mustra cu den cada 10 hogar 
na Aruba, 3 ta gasta mas di 
loke ta haya di entrada. “Esaki 
ta pone cu e hogarnan ta cay 
den un situacion financiero 
precario, vulnerabel y hasta 


bo bida ta cay den debe. Min- 
ister Wever como minister di 
Asuntonan Economico, pero 
tambe di Desaroyo Sosteni- 
bel, ta wak como su meta cu 
cada ciudadano mester por 
participa den sociedad, no 
solamente riba mercado lab- 
oral of scol, sino forma parti 
di economia”, el a bisa. 


Desaroyo sostenibel ta basa 
riba e principio cu cada ciu- 
dadano mester por participa 
den economia, pero como 
ciudadano tambe tin e rol 
di consumidor. “Esaki ta un 
meta strategico di minister 
Wever pa e consumidor mes- 
ter ta consciente pero tambe 
critico pa ora ta cumpra pro- 
ducto e sa kico ta cumpra 
y pakico e ta cumpr’e”, el a 
menciona. 


Den e mesun sondeo aki di 


Banco Central di Aruba a 
mustra cu ta existi un patron- 
chi di gasto, unda tur luna tin 
cu cumpli cu hipoteca, huur, 
cuminda, 
coriente, 
awa, 
transporte, etc. Cada hogar 
tin un patronchi di gasto y 
un entrada, door di e sondeo 
aki a mustra cu personanan 
ta biba cu mas gasto cu nan 
mesun entrada. “Eynan min- 
ister Wever a wak cu e por in- 
fluencia y duna un apoyo na 
e hogarnan, di traha riba nan 
habilidad y bira financiera- 
mente mas consciente di su 
decisionnan”, Ridderstaat a 
señala. 


El a enfatisa cu esey tambe ta 
un motibo pa haci e curso, cu 
educacion financiero ta hopi 
importante unda cu a traves 
di esaki por facilita e ciu- 
dadanonan den nan rol como 
consumidor pa haci decision- 
nan mas saludabel cu lo tin 
un bon impacto en general, 
pero tambe riba e persona 
su mesun hogar y asina riba 
henter comunidad. 


E curso aki tin un duracion di 
cuater siman, cada siman tin 
un sesion caminda Ministe- 
rio di Asuntonan Economico 
conhuntamente cu Funda- 
cion Plan di Bida ta bay duna 
apoyo na e ciudadanonan cu 
tin interes pa haya mas cono- 
cemento. Manera Ridderstaat 
a comenta caba ora el a papia 
tocante presupuesto, el a sig- 
ura cu “presupuesta ta un ha- 
bilidad, e ta un disciplina, no 
ta algo cu ta facil. Bo tin un 
tiki stress na trabao pa core 
cumpra algo cu por ta no ta 
pas den bo budget, por ta bay 
cumpra algo cu por ta bo no 


tabata mester, pero e ta kita 
bo si di logra un maneho sos- 
tenibel den bo cartera.” 


Ademas, el a sigura cu nan 
como ministerio ta haya cu 
henter Aruba mester haya 
e curso aki y pa e motibo ey 
nan ta bay ofrece esaki na tur 
districto y asina duna apoyo 
na educacion financiero di e 
isla. 
E curso tin un capacidad pa 
50 participante den cada dis- 
tricto y e ta gratis. Den total ta 
300 persona cu ta bay siña un 
tiki mas con por tin un mane- 
ho financiero mas stabiel den 
nan cas. 


E iniciativa aki a wordo apro- 
ba tambe den Conseho di 
Minister cu a mira e impor- 
tancia di educacion finan- 
ciero y ta p’esey cu e curso ta 
gratis, pa motibo cu ministe- 
rio di Asunto Economico ta 
esun cu ta financia esaki y na 
final tur participante lo haya 
un certificado. 


E di tres sesion a cuminsa 
caba na Paradera dialuna ul- 
timo, segun loke Ridderstaat 
a informa y dia 5 di decem- 
ber tin e ultimo sesion y lo 
tin entrega di certificado. “E 
interes t’ey. Pa e parti di debe 
tabatin hopi pregunta di cur- 
sista cu nan no sa kico ta stap- 
nan cu tin cu pasa despues 
cu bo no por paga bo debe. Y 
parti di e proyecto ta tambe 
cu den e cuatro siman di e 
curso ta bay evalua con el a 
bay, cuanto hende a participa, 
kico ta e feedback pa asina ey 
nan por adapt’e si lo ta e caso 
y haci’e miho pa e siguiente 
districto”, el a finalisa. 


Directie Volksgezondheid 
Aruba (DVG) a anuncia 
nan campaña di vacuna- 
cion den bario contra in- 
fluenza. E vacuna aki lo 
ta disponibel pa e grupo 
den comunidad cu ta na 
risico bira hopi malo debi 
na influenza. E grupo aki 
ta consisti di adulto mayor 
di 60 aña of mas y tambe 
di personanan menor di 60 
aña pero cu ta sufri di un of 
mas malesa cronico. 


Sra. Jurette Croes, vocero di 
DVG, a splica na algun medio 
local cu e bus di unidad mo- 
bil lo ta den diferente bario 


repartiendo e vacuna contra 
influenza. El a remarca cu 
e vacuna aki ta gratis pa tur 
persona cu tin 60 aña of mas. 
Loke nan mester haci pa rici- 
bi e vacuna aki ta presenta cu 
nan carchi di AZV na e uni- 
dad mobil. 


E vacuna tambe ta completa- 
mente gratis pa cuidadonan 
cu ta bao di 60 aña, pero cu 
ta sufri di algun condicion di 
salud cronico. Pa por ricibi 
e vacuna e personanan aki 
mester acudi cerca nan dok- 
ter di cas pa haya un receta y 
cu e receta aki nan por acudi 
na e unidad mobil of na DVG 


y nan lo ricibi e vacuna. 


Pa cuidadonan bao di 60 aña 
y cu no tin un condicion di 
salud cronico, pero ta desea di 
ricibi e vacuna di influenza, 
tin un costo di 20 florin pa e 
vacuna. E personanan aki no 
por acudi na e unidad mobil 
pa ricibi e vacuna, nan mester 
haci un cita na Departamento 
di Salud Publico. 


E ta un custumber caba cu 
tur aña DVG ta ofrece e vac- 
una di influenza. Temporada 
di fin di aña ta un temporada 
durante cual hopi hende ta 
bira malo. 


Tur vacuna ta wordo duna na 
e edificio Dienst Besmetteli- 
jke Ziekte cu ta situa na e 
parti patras di Departamento 
di Salud Publico. 


Orario di e unidad mobil ta 
di 08:00 pa 11:45 di mainta y 
1:00 pa 3:30 di atardi. E uni- 
dad mobil lo t’ey presente na 
Centro Playa Pabou, Oran- 
jestad dia 28 y 29 di novem- 
ber, Centro Deportivo Frans 
Figaroa na Noord dia 6, 7 y 
8 di december, stadion Joe 
Laveist na San Nicolas dia 12, 
13 y 14 di december y Centro 
Deportivo Betico Croes dia 
19, 20 y 21 december 


Pa mas informacion por 
bishita e pagina di Facebook 
di Departamento di Salud 
Publico. 

Prome minister a reuni cu premier Mark Rutte riba varios tema importante 
Pa october 2023 mester tin palabracion con pa paga debe 
di 916 miyon cu Hulanda 


Prome Minister Evelyn 
Wever-Croes, durante su 
biahe di trabao na Hu- 
landa, a reuni cu Prome 
Minister di Hulanda Mark 
Rutte riba varios tema 
relevante. Durante e re- 
union, Prome Minister 
a duna un “update” riba 
e situacion financiero di 
pais Aruba, informando 
cu e presupuesto a pasa 
y cu pa 2023, Aruba lo ta 
contando cu un surplus. 


Segun un comunicado di go- 
bierno, otro temanan cu a bin 
dilanti durante e reunion, ta 


e oportunidadnan cu tin pa 
Aruba y Hulanda por traha 
hunto riba cierto proyec- 
tonan, y unda Hulanda lo 
por yuda pais Aruba. Tambe 
a toca e tema di e debe di 916 
miyon florin cu Aruba tin cu 
Hulanda debi na e pandemia. 
Prome Minister a indica cu 
pa october 2023, mester tin 
palabracion riba con ta paga e 
suma, si e suma mester wor- 
do paga completo y den cu- 
anto tempo. Esaki sigur ta un 
tema cu lo mester delibera 
cu BZK, Secretario di Estado 
Alexandra van Huffelen. 


Prome Minister a duna in- 
dicacion cu e reunion tabata 
uno positivo, na unda Pre- 
mier Rutte a mustra hopi 
interes na e desaroyonan an- 
dando na Aruba, na e tema 
di energia, gastonan di gobi- 
erno, desaroyo y posibilidad- 
nan economico, y con Hu- 
landa por yuda pais Aruba. 


“E tabata un bon reunion cu 
ta duna mi mas fe y confiansa 
cu nos ta bay logra e metanan 
cu nos tin nos dilanti” Prome 
Minister a termina bisando 
den e comunicado. 


Prome minister a informa Raad van State di e pasonan financiero 
cu Aruba ta tumando 


Den cuadro di recuperacion financiero 


Premier Evelyn Wever- 
Croes a bishita Raad van 
State y a reuni cu repre- 
sentante di Aruba na Raad 
van State Sra. Mildred 
Schwengle y Sr. Richard 
van Zwol cu ta miembro 
di Raad van State. Na e 
ocasion Prome Minister 
a informa di e pasonan 
importante cu Aruba ta 
tumando den cuadro di 
recuperacion financiero. 


Segun un comunicado di go- 
bierno, actualmente Aruba 
ta den fase di recuperacion 
pues e ta hopi importante pa 
e informacion di tur locual 
Aruba ta haciendo, yega na 
Hulanda. Prome Minister 
Wever-Croes durante en- 
cuentro cu Sra. Schwengle, a 


trata diferente tema relaciona 
cu e meta cu ta actualmente 
na Hulanda pe y a comparti 
informacion financiero di 
Aruba. 


Ademas, 
Prome 
Minister 
a reuni cu sr. Richard van 
Zwol un conoci di Aruba y 
miembro di Raad van State 
riba e tema financiero di 
Pais Aruba y el a comenta cu 
Aruba ta tumando pasonan 
importante den recuperacion 
financiero. 


Finalmente, Premier Wever- 
Croes a expresa cu 2023 lo 
no ta un aña facil, pero ta sin- 
ti cu na Hulanda mas y mas 
nan ta hayando e sentimento 
y confiansa den e Gobierno 
di Aruba. 


DVG a anuncia nan campaña di vacunacion den bario contra influenza 

Raisa Montilla 


Pasaheronan ta reacciona riba aumento di prijs di pasashi 
di autobus chikito 


Manera anuncia caba, en- 
trante mañan 1 di decem- 
ber e prijs di pasashi pa 
autobus chikito lo aumen- 
ta cu un florin. Esaki ta un 
aumento cu chauffeurnan 
di autobusnan chikito ta- 
bata pidi for di varios luna 
caba. 


No ta un secreto cu costo di 
bida en general na Aruba a 
aumenta drasticamente, po- 
niendo presion ariba hopi 
ciudadano cu anteriormente 
ya caba tabata pasa den duro 
pa por sobrevivi y pone pan 
ariba mesa pa nan mes y nan 
famia. 


Un florin no ta zona manera 
un aumento grandi of hopi 
placa, pero pa un persona 
cu ta usa e autobus tur dia, 
minimo dos biaha pa dia, e 
aumento di un florin aki lo 
haci un diferencia den nan 
presupuesto di tur luna. 


Pasahero regular di autobus 
chikito, Sra. Patricia Altami- 
randa, ta conta reportero di 
Bon Dia Aruba cu e aumento 
di prijs ta pon’e personal- 
mente den un situacion mas 
preta. 


“Mi no tin trabao. Pa mo- 
tibo di un accident cu mi a 
sufri aña pasa, mi no tabata 
por traha pa un aña. Mi ta 
usa autobus chikito pa mi por 
bay misa, haci diligencianan 
etc. Sin trabao y awo dos flo- 
rin extra pa dia of por ta mas 
– depende unda mi bay mi 
mester tuma mas bus – e ta 
bay suma un gasto extra gran- 
di toch pa mi”, el a comenta 


Otro pasahero, Sra. Liliana 
Cruz Lopez tambe ta bisa 
cu un florin ta un florin y cu 
hopi pasahero mester subi 
mas cu dos bus pa por yega 
nan destino, y na final di luna 
e ta bira hopi placa. El a re- 
marca cu un aumento di 50 
cen te por lo menos fin di aña 
lo tabata miho, pero cu e au- 
mento di un florin, e ta pen- 
sando di busca otro opcion di 
transport. 


“Ami mes ta pensando di tal- 
bes busca un carchi di Aru- 
bus. Na final di luna segun 
mi e ta sali miho cu si mi 
mester paga minimo 8 florin 
pa dia pa usa autobus chikito. 
Aunke e parti fastioso di Aru- 
bus ta cu bo ta mara na cierto 
orario y e rutanan fiho, pero 
di awo caba mester cuminsa 
wak otro maneranan pa trans- 


porta”, Cruz Lopez a enfatisa. 


El a resalta tambe cu prijs di 
tur cos na Aruba ta subiendo, 
pero salario ta keda mescos. 
“Salario minimo no ta yega 
pa cubri tur e gastonan di 
cuminda, awa, coriente etc. 
y awo un gasto adicional. E 
no ta yega. Ya loke bo tabata 
cumpra cu 50 florin no ta 
yega mas. E ta hopi dificil.” 


Otro pasahero cu a duna su 
comentario den forma anoni- 
mo, a expresa cu e ta compro- 
nde e motibo pakico e chauf- 
feurnan di autobus chikito a 
pidi e aumento, pero na me- 
sun momento e ta puntra ken 
lo yuda nan como pasahero. 


“Mi ta combersa cu e chauf- 
feurnan diariamente y mi ta 
compronde nan punto di bi- 


sta. Nan ta traha pa nan por 
yena gasolin of diesel y por 
subi caminda e siguiente dia 
y asina e dianan ta keda bay. 
Hopi di nan esey ta nan tra- 
bao, nan pan di tur dia, pero 
e aumento ta cay pisa pa nos 
como pasahero”, el a indica. 


El a conta cu e ta biba na Sa- 
vaneta y ta traha na Noord, 
pues e ta coy dos bus pa dia, 
locual ta significa un gasto di 
16 florin pa dia, seis dia di si- 
man. 


“Si prome mi tabata cay 
preta, mi no kier ni imagina 
aworaki. Nos tambe mester 
duna nos famia cuminda, nos 
tambe tin nos gastonan. Go- 
bierno mester haci algo pa- 
sobra asina ki hopi hende lo 
muri di hamber”, el a indica. 


Den luna di mei e chauf- 
feurnan di autobus chikito a 
expresa nan preocupacion pa 
e situacion cu nan ta aden, 
specialmente cu e aumento 
di prijs di gasolin y diesel. 
“Gobierno mester haci algo 
pasobra nos no ta sobrevivi 
mas cu e aumento ki, nos no 
por. Nan mester duna nos un 
beneficio di algo pasobra si 
no nos ta make it”, un chauf- 
feur a indica. 


Den luna di juli e chauffeur- 
nan a uni forsa pa protesta 
dilanti Parlamento di Aruba y 
a entrega un carta splicando e 
motibonan pakico e aumento 
di un florin ta necesario pa 
nan trabao. E aumento aki ta 
pa yuda cubri e gasto di die- 
sel of gasolin solamente, e 
aumento no ta inclui e gas- 
tonan cu e chauffeurnan tin 
di number di auto, seguro y 
mantencion di nan busnan. 

Minister Dangui Oduber 
Aruba Happy One Pass “rethinking how travel works”: 
Aruba trendsetter den mundo 


Diamars mainta Minister 
di Turismo y Salud Pu- 
blico, sr. Dangui Oduber, 
tabata presente na Hyatt 
Place pa un conferen- 
cia di Aruba Happy One 
Pass. Esaki ta un proyecto 
cu ya pa basta tempo ta 
trahando riba dje cual lo 
bay crea un experiencia 
mucho mas placentero pa 
e turistanan cu ta bishita 
nos isla. 


Minister Oduber semper a 
kere den e innovacion y a haci 


esaki como un strategia cen- 
tral den su maneho y su vi- 
sion. Minister Dangui Odu- 
ber a menciona cu ya caba 
pa un tempo ta trahando den 
bon colaboracion cu e com- 
pania SITA y demas stake- 
holders pa haci e proyecto 
di Aruba Happy One Pass/ 
Seamless Travel un realidad. 


E proyecto aki lo bay yuda 
na promove nos turismo, e 
lo transforma e experiencia 
di cada un bishitante, ofre- 
ciendonan e miho calidad di 


servicio prome cu nan stap 
den e avion rumbo pa nos 
isla. Durante e conferencia 
aki diferente stakeholder lo- 
cal y internacional tabata pre- 
sente pa duna nan input p.e 
SITA, Indicio, Delta y rep- 
resentantenan di islanan den 
Caribe. Durante e prome fase 
di e “Seamless Travel Experi- 
ence”, Aruba lo ta trahando 
di serca cu e aerolineanan 
pa optimalisa e procedura di 
check in iniciapa e pasahero. 
Despues di esaki einforma- 
cion di e pasahero lo pasa 


door di e systema di SITA di 
lo check mesora si esaki ta 
cuadra cu e informacion cu 
Gobierno tin aproba riba e 
ED card. 


Esakinan ta e prome paso- 
nan pa sigura un experien- 
cia mas confortabel y lihe pa 
nos bishitantenan. Minister 
Oduber su meta ta pa sigui 
crea socionan pa asina sigui 
desaroya e proyecto aki den 
henter e industria di hospi- 
talidad pa asina mas y mas 
stakeholders por beneficia di 
e innovacion aki pa asina por 
ofrece e mihor calidad diser- 
vicio na nan huesped. E ob- 
hetivo principal di e “Aruba 


Happy One Pass” ta pa crea 
un proceso di biahe ful digi- 
talisa y mas eficiente pa biaha 
for y pa Aruba. 


Minister Dangui Oduber ta 
sigur cu na momento cu esa- 
ki keda completa, e intruduc- 
cion caminda por biaha cu 
credencialnan digital lo bay 
atrae mas turista. Esaki tam- 
be lo bay pone Aruba como 
e frontline den innovacopn 
y progreso den henter indu- 
stria di turismo y hospitalidad 
mientras nos ta keda proteha 
e calidad di e producto Aruba. 


Minister Rocco Tjon: 
Parlamento di Aruba a aproba e ley pa proyecto 
di ex-Codemsa unanimamente 


Diamars ultimo a trata e 
ley cu finalmente ta duna 
Minister di Husticia y 
Asuntonan Social Rocco 
Tjon e luz berde pa por 
ehecuta e proyecto di ex- 
Codemsa, cual pronto lo 
bay ser converti den un 
centro di husticia, camin- 
da lo bay ubica diferente 
departamentonan 
hudi- 
cial hunto bao un solo dak. 


Aunke cu a inicia cu e pro- 
ceso aki di algun tempo atras, 
tin un motibo pa cual e ley a 
tarda un poco pa ser aproba, 
esaki pa motibo cu e la ser 
adapta completamente, mi- 
rando cu e proyecto a nace 
for di ex-minister di Husticia 
Sr. Bikker durante Gabinete 
Wever-Croes I. E adaptacion 
ta encera cu mas departa- 
mento lo bay ser ubica aki- 
nan hunto cu otro departa- 
mentonan cu no tawata tin 


un luga fiho pa traha. 


Banda di esaki, a percura 
mesora pa tin funcionali- 
dadnan adicional pa por sur- 
pasa cierto retonan. Asina por 
bisa, cu lo bay tin un cellen 
complex cu lo bay ser ubica 
na e edificio, tambe lo bay 
tin un centro di “real-time 
intelligence”, y ta bay tin un 
espacio special pa arma y mu- 
nicion segun standardnan in- 
ternacional. Tambe, ta bay tin 
un espacio special pa “in be- 
waring en in beslag genomen 
voorwerpen”, 
segun 
nor- 
manan internacional. Pues ta 
trata di un proyecto comple- 
tamente nobo, algo cu Aruba 
nunca a yega di conoce, y ta 
un beneficio sigur pa Cuerpo 
Policial di Aruba. Otro mo- 
tibo pakico a tarda pa e ley aki 
pasa ta cu, a pasa door di un 
proceso riguroso, caminda a 
busca “draagvlak”. Asina por 


bisa cu a sinta cu tur e depar- 
tamentonan y e sindicatonan 
pa nan sa kico e edificio aki 
ta bay bira, a tene cuenta cu 
e programa di rekisitonan y 
a base di esey a yega na un 
plan di structura y un “vlek- 
kenplan”. Awo cu poderacion 
di Parlamento di Aruba, cu 
a vota unanimamente na fa- 
bor di e proyecto aki, lo tene 
cuenta cu ehecucion di e 
proyecto. 


Te ainda ta calcula cu pa e 
prome kwartaal di otro aña, e 
preparacionnan final lo keda 
cla hunto cu tur e stakehold- 
ers, y pa e di dos kwartaal e 
“aanbestedingsprocedure” 
lo inicia, cual lo ta comple- 
tamente den man di APFA. 
Construccion lo por cuminsa 
den e di tres kwartaal di otro 
aña, cual lo tin un duracion 
di un aña, pues por calcula cu 
e proyecto aki lo ta comple- 


tamente cla pa aña 2024. E 
departamentonan cu lo bay 
ser ubica akinan lo ta Bureau 
City Inspector, Inmigracion 
Aruba, CEA y KPA. 


Por ultimo, e mandatario a 
indica cu, e edificio aki lo tin 
su beneficionan, cuminsando 
na e hecho cu ta bay paga me- 
nos “per vierkante meter”, 
pero ta bay tin condicionnan 


di 
trabou 
completamente 
nobo, mirando cu tur cos ta 
bay ta nobo den e edificio. 
APFA lo bay inverti entre 10 
pa 12 miyon florin, y banda 
di esey e prijs di huur den su 
totalidad ta bay ta menos “per 
vierkante meter” compara cu 
loke pais Aruba ta pagando 
actualmente pa cada depar- 
tamento. Pues un tremendo 
proyecto na 

Servicionan di salud ta inunda cu peticion pa test droga 


(NLTimes) – E ta birando 
cada biaha mas popular na 
Hulanda pa usuarionan di 
droga hiba nan droga test 
pa substancianan cu no 
ta safe. GGD su servicio 
di test awo hopi biaha tin 
oranan di espera of mester 
bisa personanan cu nan 
no tin e capacidad pa test 
e substancia, Volkskrant a 
reporta. 


GGD na amsterdam tin or- 
anan di consulta riba dialuna 
y diamars pa personanan cu 
kier test nan droga. Desafor- 
tunadamente, e rijnan largo 
ta birando cada biaha mas y 
mas comun, Mirjam Reitsma 
ken ta coordinador pa e servi- 
cio aki na GGD Amsterdam 
a splica e corant. E servicio 


di test ta particularmente den 
demanda durante festivalnan. 
Te ainda nan no a logra yega 
na henter e rijnan durante e 
consulta di 3 ora.” 


Segun Luara Smit-Rigter, 
e coordinador nacional pa 
Drugs 
Information 
and 
Monitoring System (DIMS), 
esaki ta un problema nacio- 
nal. DIMS ta un red di mas 
o menos 32 localidad di test 
maneha pa varios institucion 
di cuido di adiccion y GGD 
Amsterdam. Den aña 2019, 
DIMS a test mas o menos 
18,000 persona su droga. Esa- 
ki a baha durante e pandemia 
sinembargo a aumentando 
rapidamente un biaha mas. 
“Nos ta premira cu 20,000 
bishitante lo bin e aña aki. Un 


record nobo,” Smit-Rigter a 
bisa. 


GGD Amsterdam y DIMS 
ta preocupa cu e capacidad 
limita lo desmotiva hende 
di busca nan ayudo si nan 
tin preocupacion pa cu loke 
tin den nan droga. E presion 
riba e localidadnan di test aki 
tambe ta bini cu problema 
di provicion di informacion. 
Empleadonan 
tin 
menos 
tempo tambe pa pasa cu e 
personanan cu ta bini. “Si nos 
ta mira cu un usuario hoben 
ta nervioso durante su bishita 
y tin duda tocante e uso, nos 
kier guia nan lo mas posibel 
y conseha contra di e uso por 
ehempel. Esaki ta special- 
mente un riesgo durante e 
periodonan druk di festival- 


nan,” un empleado di GGD 
Amsterdam a bisa e corant. 


E centronan di test aki ta pur- 
bando di aumenta e capacidad 
cu tecnicanan nobo cu lo per- 
miti nan test mas droga den- 
tro di casnan na luga di man- 
da nan na un laboratorio y 
warda un siman pa resultado. 


E localidad di test na GGD 
Amsterdam, por ehempel, ta 
purba duna cada bishitante 
un indicacion di e conteni- 
do di nan droga pa medio di 
conduci un test lihe. “Como 
resultado, un usuario por sa 
si por ehempel un pildo di 
Ecsatsy ta contene MDMA,” 
Reitsma a comenta. 


Advertorial 
Score cu bo tarheta di 
credito di Aruba Bank 
durante Mundial 2022 


Cu cada compra bo ta participa 
pa gana 


Cu cada compra cu bo 
haci cu bo tarheta di 
credito di Aruba Bank du- 
rante e periodo di novem- 
ber 23 pa december 18, 
2022, automaticamente bo 
ta participa pa GANA! 


SCORE cu bo tarheta di 
credito di Aruba Bank. Cu 
cada compra haci cu un tar- 
heta di credito di Aruba 
Bank, automaticamente bo ta 


participa pa GANA, esaki ta 
aplicabel pa tarheta di credito 
di VISA y Mastercard. 


Ganadornan ta gana siguiente 
premionan: prome premio 
ta $1000.- di dos premio ta 
$500.- y di tres premio $ 
250.-. 


Pa mas informacion por bisi- 
hita nos website www.aruba- 
bank.com/score 


Hospitalnan ta mira aumento drastico 
den pashentnan agresivo 


(NLTimes) – Hospitalnan 
na Hulanda cada bes mas 
ta deal cu pashent y bishi- 
tante agresivo. Trahador- 
nan di hospital ta enfrenta 
vandalismo, abuso verbal, 
discriminacion y violencia 
fisico. 


Y ta mas cu djis e “short fuse” 
laga atras despues di e pan- 
demia di coronavirus, segun 
voceronan pa varios hospital 
grandi a bisa NU.nl. Casi tur 
hospital a mira un aumento 
den incidentenan agresivo 
durante pandemia di corona- 
virus, principalmente pa mo- 
tibo di restriccionnan adicio- 
nal cu mester a implementa. 
Pero awo, agresion entre 
pashent y nan bishitantenan 
ta mas comun ainda, segun 
hospitalnan na Rotterdam, 
Utrecht, Gelderland, Zwolle 
y Amsterdam, entre otro, 
a bisa e corant. OLVG na 
Amsterdam, por ehempel, a 
mira su cantidad di incidente 
agresivo duplica compara cu 
aña pasa. 


Violencia fisico ta bin princi- 
palmente di pashent, special- 
mente den sala di emergencia, 
departamento di neurologia, 


geriatria y psikiatria. E malesa 
por hunga un rol den esaki, 
voceronan di Medisch Spec- 
trum Twente (MST) y hos- 
pital Isala na Zwolle a bisa. 
Pero otro forma di agresion 
ta igualmente probable di bin 
di bishitantenan. 


“E sociedad mas individu- 
alista ta hunga un rol, como 
tambe e guera na Ucrania cu 
a conduci na prijsnan mas 
halto”, vocero di MST a bisa. 
Un vocero di hospital An- 
tonius na Utrecht a bay di 


acuerdo: “Stress y problema 
priva ta hopi biaha e causa di 
e agresion.” 


E aumento den agresion tin 
efecto negativo riba trahador- 
nan di salud. Ademas di daño 
mental y fisico, nan tambe ta 
disfruta nan trabao menos. 
“Pa e motibo aki nos ta mi- 
rando mas empleado cu keho 
di burnout, mas ausentismo, 
y hasta personal cu kier ban- 
dona cuido di salud”, e voc- 
ero di MST a bisa. 

Bloke di 5 sindicato den menasa di collapse 


(CuraçaoChronicle) – E 
tension den e ‘bloki di 5’ 
sindicato ta continua au- 
mentando. E bloke sindi- 
cal, cu ta den combersa- 
cion cu gobierno dentro 
di e Consulta Central Or- 
ganisa den Servicio Civil 
(CGOA) ainda kier elimi- 
na e reduccion di 12.5 por- 
ciento riba salario prome 
cu januari 2024. 


E posicion di e varios sindi- 
cato tocante e reduccion di 
salario di ambtenaarnan ta un 
di e motibonan pa e friccion 
dentro di e bloke. E sindi- 
catonan kier pa elimina mas 


trempan e condicion aki for 
di Hulanda pa cu sosten di 
coronavirus. Tension a con- 


tinua aumentando despues 
cu ABVO a dicidi di sali di e 
‘bloki di 6’. ABVO a bisa cu 


no ta di acuerdo cu e manera 
den cual e otro sindicatonan 
ta actua. E sindicato a bay riba 
su mes despues cu STrAF, 
NAPB y SAP a pospone un 
reunion cu CGOA. 
E posponemento aki no lo 
a keda reporta na e Comite 
Central di Sindicato (CCvV). 
Esey no a cay bon cerca 
ABVO. CCvV ta consisti di 
organisacionnan sindical cu 
ta sostene interesnan di em- 
pleadonan di gobierno. 
Pa motibo di a pospone e 
reunion di CGOA, e fecha 
limite pa e comite di arbitra- 
he a caduca. Den respuesta, 


gobierno a manda un asina- 
yama carta di compromiso. 
E carta ta contene propu- 
estanan cu gobierno ta haci 
na e sindicatonan dentro di 
CGOA. Gobierno ta pidi pa 
e consulta riba eliminacion 
di reduccion di salario por 
continua. Varios sindicato tin 
duda riba esaki. Ademas, go- 
bierno a pidi comite di arbi- 
trahe pa conseho. 


Tambe lo tin un separacion 
entre e sindicatonan den e 
bloke y pafo. E separacion 
aki ta resulta den tension 
den CGOA na momento cu 
CCvV ta bin hunto. 


LEC satisfecho cu trato na prisoneronan durante transferencia den Reino 


Pero mester mehoracion 


(CuraçaoChronicle) – E 
forma den cual e pais- 
nan den Reino ta trata 
prisoneronan ta general- 
mente bon, segun Con- 
seho di Cumplimento di 
Ley (LEC), cu a investiga 
esaki. 


Rapport di e Conseho ta eval- 
ua e areglonan di detencion 
mutuo, asina-yama ORD pa 
Hulanda Caribense y Cor- 
sou, Aruba y Sint Maarten. 
Ta trata aki di acuerdonan pa 
transferi prisoneronan dentro 
di Reino na un institucion na 
otro pais si su propio institu- 
cion hudicial ta yen. 


Tin espacio pa mehoracion 
den algun area, y particular- 
mente den implementacion 
di e schemanan. 
Paisnan Aruba, Corsou y Sint 
Maarten, y e parti Caribense 


di Hulanda cada un tin sola- 
mente un institucion hudi- 
cial. Pa e motibo aki so, ta bon 
cu a regla cu por, y bao cua 
condicion ta posible pa trans- 
feri un prisonero den caso 
di un escasez di capacidad of 
por ehemplo problemanan di 
seguridad. Y algun biaha den 
otro pais di Reino tin mas po- 
sibilidad den ramo medico cu 
na e pais unda un persona ta 
deteni. 


E Conseho ta di opinion cu 
mester duna mas atencion na 
e interes di detenidonan den 
sentido di provision di infor- 
macion y proteccion legal si 
nan mester cumpli nan sen- 
tencia na otro lugar. 


Un di e acuerdonan ta enfo- 
ca riba sigura cu e transpor- 
tacion di detenidonan entre 
Bonaire, Sint Eustatius y Saba 


ta bay suave. Riba su mes e 
transmisionnan ta bay adec- 
uadamente, pero no semper 
segun un acuerdo, manera 
por ehempel informa e min- 
isternan di husticia di Corsou 
y Sint Maarten di forma adel- 
anta tocante transportacion di 
un detenido. Esaki no semper 
ta sucede. 


Otro bottleneck ta e reem- 
bolso di e costonan, special- 


mente esnan di e biahe di re- 
greso. E Conseho ta nota cu 
e acuerdonan riba esaki ta cla, 
pero no ta implementando 
nan corectamente. Inciden- 
talmente, no a puntra deteni- 
donan tocante nan experien- 
cianan cu implementacion di 
e acuerdonan. 


E Conseho a establece cu 
un cantidad di recomenda- 
cion for di e comite di evalu- 


acion interino ya a conduci 
na mehoracion, particular- 
mente den area di amienda 
na e Manual, provision di 
informacion, comunicacion 
y cooperacion. Sinembargo, 
e evaluacion di e Conseho a 
mustra cu ainda tin espacio 
pa mehora den e areanan aki 
tambe. E Conseho a haci un 
total di 39 recomendacion 
den su rapport. 


Parti di esaki ta trata di e sche- 
manan mes, y otro parti ta 
trata solamente di implemen- 
tacion. Segun e Conseho, 
cumplimento cu e recomen- 
dacionnan aki ta bay contri- 
bui na mehora implementa- 
cion di regulacionnan di un 
banda, y miho implemen- 
tacion actual di otro. Tanto 
e paisnan involucra como e 
detenidonan ta bay beneficia 
di esaki. 


Na Corsou, 85% di maestro 
ta keha di burnout 


(CuraçaoChronicle) – 85 
porciento di maestronan 
ta parce di tin keho pa cu 
burnout. Esaki ta e resul- 
tado di investigacion di 
Asociacion di Educacion 
DOEN. Tabatin 200 mae- 
stro cu a participa den e 
estudio. 


Ocho di cada dies maestro ta 
indica cu nan lo bandona nan 
posicion si otro oportunidad 
bin dilanti den mercado lab- 
oral. Mas cu sesenta porcien- 


to ta fisica- y mentalmente 
cansa. 


“E resultadonan ta preocupa 
nos asina hopi cu nos no por 
para na banda ta observa”, 
DOEN a bisa. 
E asociacion tin un reunion 
di emergencia riba dialuna 
cu minister di Educacion, 
Sithree ‘Cey’ van Heydoorn 
y un Comite Parlamentario 
pa haya un solucion pa e 
problema serio aki. 

Alcaldenan kier un politica pa shelter tur solicitante di asilo 
incluyendo di Ucrania y Africa 


(NLTimes) – Hubert Bruls 
di e Conseho di Siguridad, 
e conseho di e alcaldenan 
cu ta maneha Hulanda su 
25 regionnan di siguridad 
a bisa cu mester maneha 
e recepcion di refugiad- 
onan di Ucrania y solici- 
tantenan di asilo hunto. E 
dos fluho di recepcionnan 
aki ta separa actualmente, 
cual no ta sostenibel pa 
motibo cu e cantidadnan 


ta keda aumenta. E prog- 
nosis ta cu 200,000 persona 
lo hui bay Hulanda pa fin 
di proximo aña. 


E coordinacion di e recepcion 
di personanan di Ucrania ac- 
tualmente ta tuma luga via e 
regionnan di siguridad. Solic- 
itantenan di asilo ta e provin- 
cia su responsabilidad. Esaki 
mester bini bao un solo po- 
litica segun Bruls, ken tambe 


ta alcalde di Nijmegen. Con 
lo haci esaki te ainda ta bao 
debate. 


E alcaldenan tambe ta preo- 
cupa tocante educacion y 
cuido medico pa personanan 
di Ucrania. Tin demasiado 
tiki docente y dokternan di 
cas no por keda acepta pash- 
entnan nobo indefinidam- 
ente. “Nos mester ta flexibel 
aki. Si educacion regular no 
ta posibel y e unico opcion ta 
un bon creche of nada, eora 
mi lo scohe e creche,” Bruls 
a bisa. 


Hulanda 
actualmente 
ta 
aceptando mas o menos 700 
refugiado di Ucrania tur si- 
man. Segun reglanan Eu- 
ropeo, nan por biaha libre- 
mente den Europa. Nan ta 
ricibi un suma pa por cubri 
cierto gastonan, un luga unda 
pa keda y por cuminsa traha 
inmediatamente. Bruls a se- 
ñala cu esaki ta causando cada 


biaha mas y mas discusion. 
Tur otro solicitantenan di asi- 
lo mester drenta Hulanda via 
e centro na Ter Apel y mester 
haci hopi mas trabao prome 
cu nan por tin acceso na cu- 
alkiera di e beneficionan aki. 
“Hopi biaha nan ta biba den 
mal condicion. Bo por critica 
esaki.” 


E kier pa e ley di distribucion 
di asilo keda implementa 
rapidamente pa preveni mas 


problema. Colega Ahmed 
Aboutaleb di Rotterdam tam- 
be a argumenta pa inmediata- 
mente implementa e ley riba 
dia 1 di januari. “Scohe e ruta 
mas cortico entre A y B, sin 
cu tin hopi otro ruta pa yega 
na esaki,” el a splica. E fluho 
di personana di Ucrania ta 
birando mas nivela, sinem- 
bargo hopi persona te ainda ta 
coriendo for di nan pais. Kico 
lo pasa cu Iran y su inkietud 
actual?” 


Menasa na seguridad di Hulanda ta bin for di Rusia y China 


(NLTimes) 
– 
Hulanda 
ta cada biaha confronta 
mas cu menasanan na e 
siguridad nacional. E me- 
nasa aki ta bini for di otro 
paisnan manera Rusia y 
China y den un variedad 
di manera. Un adverten- 
cia tocante esaki a ser pu- 
blica tocante esaki riba 
dialuna atardi pa e pais su 
3 servicio di inteligencia, 
General Intelligence and 
Security Service (AIVD), 
Military Intelligence and 
Security Service (MIVD) 
y National Coordinator 
for Counterterrorism and 
Security (NCTV). 


E 3 servicionan a observa 
cu e teritorio di siguridad di 
Hulandam e Union Europeo 
y NATO ta bao di mas pre- 
sion. Un di e causanan aki 
ta e guera na Ucrania. Rusia 
no ta premira di purba lucha 
contra e paisnan di NATO, 
sinembargo e riesgonan ta 
creciendo pa motibo cu Rusia 
ta haci menasanan ocasional- 
mente cu armanan nuclear. 
Ademas, Hulanda te ainda ta 
un meta pa hackernan di es- 
tadonan. 


Den un reportahe conhunto, 


e servicionan tambe a skirbi 
cu otro paisnan tambe ta 
purbando di causa inkietud 
pa medio di usa hulanda. E 
interferencia ta menasa “e 
stabilidad social y politico” di 
Hulanda, segun nan. E servi- 
cionan a cita e problemanan 
economico actual como un 
ehempel. Rusia ta purbando 
di convence hende cu “e in- 
certidumbrenan aki ta un re- 
sultado di decisionnan anti- 
Rusia haci pa creadornan di 
politica stranhero,” y no e 
invasion di Rusia na Ucrania, 
segun e 3 agencianan. 


AIVD, MIVD y NCTV tam- 
be a adverti di menasa na un 
“siguridad economico.” Nan 
a señala na un ehempel di 
partidonan cu mal intencion 
purbando di ataca banconan, 
suministro di awa of com- 
panianan di energia, aunke 
esaki te ainda no a pasa na 
Hulanda. 
“No 
solamente 
sabotahe ta den riesgo, sino 
tambe un influencia cu no 
ta desea di otro paisnan riba 
e facilidadnan crucial aki pa 
medio di inversionnan y ad- 
kisiconnan.” Un pais manera 
China por usa e metodonan 
aki como un manera pa yega 
na tecnologia cu balor. 

Colombia: Congreso ta aproba creacion di 
Ministerio di Igualdad den prome debate 


(infobae) – Dialuna ulti- 
mo a tuma lugar e prome 
debate tocante creacion di 


ministerio di Igualdad y 
Equidad, un di e principal 
banderanan di e campaña 


di Gustavo Petro y Francia 
Marquez pa e presidencia 
y vice-presidencia di Co- 
lombia. 


De hecho, e proyecto aki a 
wordo manda na e Legisla- 
tivo cu caracter di urgencia, y 
pa e motibo aki, ta spera cu ta 
bay vota riba dje prome cu e 


prome aña di e gobierno ac- 
tual. 


Netamente, e iniciativa aki 
a keda aproba den e prome 
debate cu a tene cu e prome 
comisionnan conhunto di e 
Senado y Congreso, y un di 
e prome voznan pa manifesta 
tocante e premio aki tabata 


Francia Marquez, cu ta bay 
lidera e cartera en cuestion. 


A traves di su cuenta di Twit- 
ter, Francia Marquez a afirma 
cu e conformacion di e cart- 
era di Igualdad y Equidad ta 
“un paso fundamental pa dig- 
nifica bida na Colombia”. 


Ecuador: Ex-vice 
presidente Jorge Glas 
libera pa decision di hues 


(infobae) – Ex-vice presidente di Ecuador, Jorge 
Glas, dialuna nochi a bandona e prison den cual e 
tabata deteni na e capital, Quito. 


Mainta di dia 28 di november a bira conoci cu hues Emer- 
son Curipallo a emiti di manera manual e papel di excar- 
celacion di e politico, y a concede medidanan di cautela, 
manera presentacion tur siman den Penitenciario di Lito- 
ral na Guayaquil. 


Servicio di Atencion Integral (SNAI), e institucion en- 
carga di prisonnan na Ecuador, a emiti un comunicado di 
prensa señalando cu e entidad ta bay cumpli cu e decision 
di hues, pero cu ta reserva e derecho di presenta un accion 
pa revoca e medida, ya cu no tin “un menasa ni vulnera- 
cion di derechonan humano” di Jorge Glas. 


E ministro di Gobierno, Francisco Jimenez a emiti un 
comunicado, den cual a señala: “E gobierno nacional, a 
traves di mecanismonan apropia, ta bay busca pa sigura 
cu husticia y racionalidad ta prevalece, manera na cualkier 
estado di derecho.” 


Saliendo for di e prison, ubica na nort di Quito, Glas no 
a duna declaracion, pero si a cuminda su simpatisantenan 
cu tabata warda p’e pafo di e prison. E ex-vice presidente 
ta bay traslada na Guayaquil, unda su famia ta biba. 


Esaki ta di dos biaha cu Jorge Glas ta sali di prison. Na 
april di e aña aki, un hues a duna veredicto na su fabor 
despues cu su defensa a presenta un accion cuestiona di 
habeas corpus. Sinembargo, algun dia despues Glas a keda 
deteni na su cas na Guayaquil y hiba back den prison. 


Mexico: Militantenan di SLP ta denuncia 
Alito Moreno y Carolina Viggiano na 
Tribunal Electoral 


(infobae) – Ex-aspirante 
na dirigencia local di Par- 
tido Revolucionario Insti- 
tucional (PRI), Francisco 
Ricardo Sanchez Flores a 
encabesa un grupo di mil- 
itante na San Luis Potosi 
cu a presenta un denun- 
cia dilanti di e Sala Su- 
perior di Tribunal Elec- 
toral di Poder Hudicial 
di e Federacion (TEPJF) 
contra di Alejandro ‘Alito’ 
Moreno Cardenas y Caro- 
lina Viggiano Austria. 
E denuncia tin como obhe- 
tivo pa impugna e confor- 
macion di e di VIII Conseho 
Politico Nacional pa e perio- 
do 2022-2025, debi cu e PRI- 
istanan potosino ta considera 
cu no a cumpli cu e maximo 
publicidad pa e convocato- 
rio, pa loke tambe nan lo ta 
implica den e hechonan de- 
nuncia e Comite Ehecutivo 
Nacional, e Conseho Polit- 


ico Nacional, y e Comision 
Nacional di Proceso Interno. 


Igualmente a splica den e ex- 
posicion di motibo cu a ob- 
serva e declaracion di validez 
di e integracion di e conseho, 
como tambe e toma di pro- 
testa contrario na loke e stat- 
uutnan ta establece, tambe e 
normanan di integracion di e 
partido. 


Di acuerdo cu medionan di 
comunicacion local di San 
Luis Potosi – manera Region 
Centro y Codigo San Luis – 
Sanchez Flores a pidi auto- 
ridadnan electoral pa haci un 
huicio pa proteccion di dere- 
chonan politico electoral di e 
ciudadano, pues a insisti cu e 
garantianan di e PRIistanan 
a wordo violenta na mo- 
mento cu no a respeta e de- 
cision vota, y presuntamente 
a impone hende cercano na 
Moreno y Viggiano. 


Cu dicho huicio, e militan- 
tenan di e partido ta spera cu 
ta bay revoca e proceso cu 
ya a tuma lugar siman pasa, 
y ademas, pa emiti un con- 
vocatorio nobo cu ta cumpli 
cu e caracteristica di maximo 
publicidad den tur medio cu 
e partido tin y no solamente 
riba pagina di internet. 


Finalmente, a puntualisa cu 
“no ta posible” cu ta duna 
mas argumento pa profundi- 
sa e crisis di e Revolucionar- 
io Institucional. Igualmente, 
a probecha pa manda un 
mensahe na Alito Moreno 
pa urgi pa e no pretende un 
Conseho Politico Nacional 
of un Comision Politico na 
modo, pues a pronostica cu, 
si sigui asina, por mira e fin 
di e partido cu a wordo fun- 
da na 1929. 

Cuba: Mercado informal ta haya espacio nobo riba internet 


(AP) — Mensahenan den 
gruponan di chta riba e 
app Telegram, ofreciendo 
medicina treci di exterior, 
ta inclui miles di persona y 
ta apenas un di e cantidad 
cu a aparece den añanan 
recien na Cuba hunto cu 
un aumento exponencial 
di uso di internet den e 
isla comunista. 


E benta informal di tur cos, 
desde webo te parti di auto 
– asina-yama mercado preto 
di e pais – ta un practica his- 
torico den un Cuba marca pa 
crisis, unda acceso na articu- 
lonan mas basico, manera le- 
chi, galiña, remedi y produc- 
tonan pa haci limpi semper ta 
limita. E mercado ta tecnica- 
mente ilegal, pero e grado di 
ilegalidad, den wowo oficial, 
por varia pa e sorto di articu- 
lo cu ta bende y con a obtene 


nan. 


Prome cu internet, inter- 
cambionan asina tabata tuma 
lugar “door di bo contacto, 
bisiña, 
comunidad 
local”, 
segun Ricardo Torres, un 
Cubano y economics fellow 
na American University na 
Washington. “Pero awo, door 
di internet bo por alcansa 
henter un provincia.” 


Cu escasez y disturbio eco- 
nomico na e pio grado cu nan 
tabata den añas, e mercado 
online “a rementa”, Torres a 
bisa. 


Mientras tanto, e version Cu- 
bano di Craigslist – website 
manera Revolico, e prome 
herment 
di 
comprabenta 
digital na e isla – ta ofrece 
tur cos, desde bicicleta treci 
di exterior te “apartamento 


capitalista” den districtonan 
afluente di Habana. 
Ta bende hopi producto den 
peso, pero productonan mas 
caro ta lista den dollar, cu 
pagonan sea den cash of door 
di transferencia bancario pafo 
di e pais. 


Fin di october, presidente 
Miguel Diaz-Canel a pidi ac- 
cion riba e practica, referien- 
do na rebendedornan como 
“criminal, estafador, e floho y 
coruptonan.” 
“Loke nos no ta permiti ta es- 
nan cu no ta traha, no ta con- 
tribui y ta kibra ley ta gana 
mas y tin miho oportunidad 
pa biba bon cu esnan cu en 
berdad ta contribui”, el a bisa 
durante un reunion cu ofi- 
cialnan di gobierno. “Si nos 
haci esey, nos lo ta kibrando e 
conceptonan di socialismo.” 


Venezuela: ONGnan ta exigi libertad presonan politico 


(LaPatilla) – E organiza- 
cionnan no gubernamen- 
tal (ONG) Justicia, En- 
cuentro y Perdon (JEP) 
y Familia SOS Libertad 
a exigi ayera, diamars, 
cu den e proximo ronda 
di negociacion entre go- 
bierno y oposicion na 
Mexico, pa aborda e tema 
di e presonan politico, 
un punto cu oposiciontin 
planea pa toca den e pro- 
ceso. Den un comunicado, 
JEP a lamenta cu den e 
promer encuentro, “no a 
inclui esaki como punto 
di agenda,” pa cual nan a 
urgi ambos partido y co- 
munidad 
internacional 
cu ta garante, pa inclui e 


tema urgente aki. 


Nos ta considera di suma 
preocupacion cu e punto di 
e presonan politico y e per- 
secucion di disidencia no a 
keda manifesta claramente te 


na e momento aki, como un 
condicion determinante pa 
e acuerdonan cu ta cera na 
mesa ta implica tambe acto di 
coherencia, corespondencia 
y convivencia cu ta permiti 
e reconstruccion di Venezu- 


ela,” segun declaracion di e 
ONG. 


Tambe e organizacion a afir- 
ma cu ta “imposible papia di 
condicion electoral y recu- 
peracion di e sistema demo- 
cratico, si ta considera cu 330 
persona asesina y mas di 300 
preso politico ta pisa menos 
cu 27 miyon habitante.” 


Di su parti, Familia SOS 
Libertad ta mira “cu dolor 
y impotencia cu un tema di 
tal gravedad no a ser tuma 
na cuenta, como un di e 
puntonan mas urgente di e 
agenda,” y a exigi e liberacion 
inmediato di e personanan 
afecta, cu ta sigui someti na 


tortura.” 


E negociacion, suspendi for- 
malmente 
desde 
october 
2021 pa decision di gobierno 
di Maduro, a reinicia diasabra 
pasa na Ciudad de Mexico, 
unda e partidonan a firma un 
un acuerdo social cu tin como 
meta desbloquea recursonan 
financiero cu Venezuela tin 
congela riba cuenta bancario 
na varios pais, pa destina es- 
akinan na yuda e poblacion 
mas den necesidad. E delega- 
cion opositor a sigura dialuna 
pasa cu nan lo trata di con- 
veni condicionnan electoral 
den e proximo fase, cu miras 
pa eleccion presidencial na 
2024. 


Venezuela: Petroleo Venezolano pa mercado Mericano lo ta limita 


(ElNacional) – Presiden- 
te di Estadonan Uni, Joe 
Biden, ta habri pa ricibi 
petroleo Venezolano. Den 
fin di siman Departamen- 
to di Tesoro a concede e 
empresa petrolero Chev- 
ron un licencia pa reanu- 
da un produccion limita 
na e pais. Esey ta yuda pa 
amplia mercado un poco, 
y por tin un efecto – lim- 
ita – riba prijs di petroleo 
global. Pero entre e petro- 
leo pisa di Venezuela y e 
camponan den desorden, 
e ayudo lo resulta limita. 


Chevron lo no por habri yaci- 
mento nobo, pero por cum- 
inza usa e posnan cu a keda 
para. Esakinan no tabata pro- 


duci pa dos motibo principal: 
acceso na mercado interna- 
cional pa via di e sancionnan 
Mericano, pero tambe paso- 
bra tabata falta e inversion pa 
paga empresanan specializa 
den tecnologia avanza pa haci 
e trabao di extraccion, pa en- 
tre otro Chevron. Banda di 
esey tin un diferencia entre e 
produccion mas antiguo den 
parti oriental di e pais, entre 
otro alrededor y den Lago di 
Maracaibo, y e produccion di 
crudo superpisa na Oriente 
(Faha di Orinoco). E ultimo 
aki ta requeri diluyente spe- 
cial pa por opera e extrac- 
cion di crudo pisa. E licencia 
Mericano ta parce di ta habri 
paso pa Chevron por mehora 
operacion den ambos region, 


permitiendo importacion di 
diluyente, e.o. 


Si e posnan bolbe na e nivel- 
nan anterior na e sancionnan, 
esaki 
lo 
produci 
como 
200.000 bari pa dia, segun ex- 
pertonan. Pa Chevron, e ta un 
gota no mas, mientras pro- 
duccion actual di e pais ta en- 


tre 600.000 y 700.000 bari pa 
dia. Pero Chevron debe mas 
di 4.000 miyon dollar riba su 
proyectonan na Venezuela cu 
PDVSA, cu e mester recu- 
pera. Ademas, e produccion 
aumenta (di 200.000 bpd) ta 
un poco mas di 1% di e de- 
manda diario Mericano. Pero 
e licencia ta prohibi su socio 


Venezolano obtene benefi- 
cio, pa cual e perspectiva di 
un produccion mas grandi 
ta parce limita, ya cu Pdvsa 
no tin fondo pa inverti tam- 
poco. Un di e proyectonan 
unda Chevron por avanza ta 
Petroboscan (Occidente), cu 
por yega na produci 80.000 
bari pa dia, si inverti den re- 
cuperacion di e posnan. 


Nota di redaccion: Citgo te 
na e sancionnan Mericano ta- 
bata importa mas di 250.000 
bari pa dia di crudo Merery 16 
di Venezuela. Citgo a declara 
recientemente di ta dispuesto 
di importa crudo Venezolano 
atrobe, si gobierno Mericano 
permiti esey. 

Creador di pelicula libera for di prizon di Myanmar lo conta su storia 


(AP) – Toru Kubota, un 
reportero Hapones ken 
a ser aresta mientras cu e 
tabata cubriendo un pro- 
testa den Myanmar y dete- 
ni pa mas di 3 luna, a bisa 
cu su experiencia a haci su 
persona mas determina pa 
conta e storia di person- 
anan na e pais. 


“Mi ta sinti cu mi por com- 
pronde nan sentimento mas,” 
el a bisa na un conferencia di 
prensa na tokyo dialuna. 


Kubota, ken tin 26 aña di 
edad, a keda aresta dia 30 di 
juli y laga den libertad dia 17 
di november den un amnistia 
anuncia pa Myanmar su gobi- 
erno militar. El a ser senten- 
cia na 10 aña di prizon pa su- 
puestamente kibra leynan di 
inmigracion, sedicion y otro 
violacionnan. 
Academico 
Australiano Sean turnell, ex 
embahador Britanico Vicky 
Bowman y Americano Kyaw 
Htay Oo tambe a ser laga den 


libertad durante e amnistia 
aki. Sinembargo Kubota a en- 
fatisa cu hopi persona a per- 
manece encarcela. 


“Mi ta solamente un di e 
16,000 
personanan 
aki,” 
Kubota a bisa, refiriendo na 
e cantidad di persona cu a 


ser deteni, segun e Assistance 
Association for Political Pris- 
oners, un organisacion cu ta 
monitor derechonan. 


Kubota a bisa cu e ta entre 20 
persona cu a ser poni den loke 
el a describi como un “celda 
infernal” cu ta asina chikito 


cu nan mester a drumi riba 
di otro. Despues el a keda 
transferi na prizon Insein na 
Yangon, e ciudad mas grandi 
na Myanmar, tambe conoci 
como Burma. E prizon ta cas 
di prizoneronan politico bao 
varios gobierno anterior. 


Kubota a mustra copianan di 
mensahenan cu prizonero- 
nan a duna su persona pi- 
diendo pa ayudo. “Nos ta 
spera cu tur hende por yuda 
trece husticia, derechonan 
humano y democracia cu ta 
necesario na Burma,” un di 
e mensahenan a bisa. “Danki 
pa para cu e personanan di 
Burma,” otro a skirbi. 


El a indica tambe cu e tin spe- 
ransa di sigui traha pelicula- 
nan cu lo trece atencion na e 
peticionnan di e personanan 
na Myanmar. Su peliculanan 
anterior ta inclui varios to- 
cante Myanmar, incluyendo 
un documental tocante e mi- 
noria cu ta persigui cual ta e 
refugiadonan Rohingya cu a 
huy for di e pais. “Ser nenga 
bo libertad ta nifica cu bo no 
por lanta bo bos, bo no por 
expresa bo opinionnan. E ta 
kita bo derechonan for di bo, 
e ta completamente kita bo 
libertad,” el a bisa. 


Pelicula local 
“BLACKOUT” cu 3 
nominacion na India 


Cu hopi orguyo e pro- 
ductor local Angel Soto 
ta anuncia cu su pelicula 
“Blackout” di e aña aki a 
causa furor ultimo na e 
Northeast 
International 
India Film Festival (NI- 
IFF) 2022. 


Tawata den september ultimo 
cu e pelicula tawata estrena 
na Aruba. E storia tawata di e 
reportero “Juancho” cu a tra- 
ta di alerta autoridadnan local 
cu Aruba tawata na punto di 
ta ataca pa Alemannan. Nin- 
gun hende a kere. 


Cu e estreno a bini invitacion 
tambe pa varios film festival- 
nan internacional y t’e siman 
aki cu Angel Soto a ricibi e 
noticia grato aki. Blackout a 
haya 3 nominacion pa e final 
cu ta 12 y 13 di december den 
Naithu Resort na Dimafur, 
Nagaland, India. Blackout ta 
nomina pa Best Feature, Best 
Director y Best male Actor. 


For di awo nos ta felicita 
Angel Soto y tur e elenco di 
Blackout deseando nan tur 
exito den e final. 


Kim Kardashian y Ye ta completa 
divorcio 


(AP) — Kim Kardashian y 
Ye a yega na un areglo di 
divorcio, evitando un hu- 
icio cu tabata programa 
pa proximo luna, segun 
documentonan 
entrega 
den corte ayera ta mustra. 


E ex-pareha y nan aboga- 
donan a entrega documen- 
tonan pidiendo aprobacion di 
un hues pa terminonan riba 


cual nan a bay di acuerdo, in- 
cluyendo un pago di alimen- 
tatie di $200mil pa luna for 
di Ye, conoci anteriormente 
como Kanye West, na Kar- 
dashian. 


Ambos ta bay tin custodia 
conhunto, y ningun ta bay 
paga sosten na e otro, segun 
e documentonan. 
E hues a declara nan legal- 


mente soltero bao peticion 
di Kardashian na maart, ter- 
minando nan matrimonio di 
ocho aña, pero a resta prob- 
lema cu propiedad y custo- 
dia, cual mester a resolve du- 
rante un huicio cuminsando 
dia 14 di december. 


E pareha tin cuatro yiu di 
edad entre 3 pa 9 aña. 

Alumnonan di Colegio San Augustin cu excursion na RWZI 


Tur aña escolar Colegio 
San Augustin ta organisa 
un rondleiding na RWZI. 
Esaki ta en conexion cu e 
materia Natuur & Tech- 
niek. 


Den luna di November e 
alumnonan di eerste klas 
Mavo (Ciclo Basico 1) tin un 
les over di “soorten water” cu 
ta trata di diferente “schei- 


ding methode” cu ta wordo 
haci na e planta di RWZI. 
E 
“scheidingsmethodes” 
ta “ Filteren, Bezinken en 
Afschenken, 
Extraheren, 
Destilleren en Absoberen”. 


Locual e alumno por aprecia 
na RWI ta ‘Filtreren, Bezink- 
en en Afschenken’ ademas 
di e diferencia con e awa ta 
drenta (suspensie) y con e ta 
keda ora e ta cla (oplossing). 


Tambe nan ta haya un spli- 
cashon di e proceso con e 
planta ta traha. 


Prome Minister Evelyn Wever-Croes 
Gobierno di Aruba ta uni cu fundacionnan pa eleva conscientisacion di 
violencia contra hende muhe 
A ilumina Bestuurskantoor cu luz oranje como señal di sosten pa hende muhenan cu ta 
victima di abuso 


Diabierna, 25 di Novem- 
ber, mundialmente a para 
keto riba esfuersonan pa 
elimina violencia contra 
hende muhe. En conexion 
cu esaki, Gobierno di Aru- 
ba a uni cu fundacionnan 
relaciona cu e topico aki 
y a cende luz oranje na 
Bestuurskantoor 
como 
muestra 
di 
solidaridad 
den e lucha contra violen- 
cia relacional. 


Presente na e cermonia di- 
lanti 
di 
Bestuurskantoor, 
tawata Prome Minister Ev- 
elyn Wever-Croes, Minister 
Endy Croes, y Parlamentario 
Alvin Molina. Tambe varios 
fundacion den nos comu- 
nidad a participa y hiba pal- 
abra. Di parti di Fundacion 
Contra Violencia Relacional 
(FCVR), Yaxzuly Toyo a hiba 
palabra. Di parti di HIAS 
Aruba, a hiba palabra Juliene 
Duran Paez, di parti di CE- 
DEHM, Jeanine Tromp y 


Vanessa Holander di Sorop- 
timist International Aruba. 
Presente tambe tawata presi- 
dente FCVR, Audry Croes 
y Presidente di CEDEHM, 
Miangela Ras. 


Mi ta kere a bira ora pa bisa ta 
basta. E solucion ta den nos 
propio man pa cada un di nos 


traha pa stop violencia contra 
hende muhe. Mi ta haci un 
apelacion na henter comu- 
nidad pa nos para hunto y 
bisa ta basta y ban stop vio- 
lencia contra hende muhe. 
Ban hacie pa e victimanan, 
nan yiunan, pa nan mama y 
tata, famianan y henter co- 
munidad di Aruba. Hunto 


nos por pone un fin na esaki 
y para violencia contra hende 
muhe”, Prome Minister Ev- 
elyn Wever-Croes a expresa. 


A ilumina Bestuurskantoor 
cu luz oranje como señal di 
sosten pa hende muhenan 
cu ta victima di abuso. Y cu 
esaki Gobierno ta manda un 


mensahe di sosten na cada 
hende muhe cu a pasa den 
e situacion aki como tambe 
na tur fundacion cu ta traha 
duro pa yuda victimanan di 
abuso domestico y relacional. 
Danki na cada fundacion pa e 
esfuersonan cu nan ta haci y e 
apoyo cu nan ta brinda na nos 
comunidad. 

AVISO PAGA 


Pa medio di e aviso aki, ami Aaron Hochman, director di 
BVA I, BVA II, La Linda Holding bou di "DUGRA 
FOUNDATION" propiedad di Panama ta declara cu e 
veiling cu notaris Helmeyer tin fecha pa bende e parkinglot 
den Caya G.F. Croes 33 no por wordo bendi sin cu e 
curator Jeannot de Cuba no presenta cu un Probe di 
Panama bou di nomber di "DUGRA FOUNDATION". 


SI ACASO TIN INTERESADO CU TA DISIDI DI 
SI ACASO TIN INTERESADO CU TA DISIDI DI 
PRESENTA NA DICHO VEILING DIA 1 DI 
DECEMBER 2022 PA 10AM NA SURFSIDE MARINE 
DOLPHIN ROOM, L.G. SMITH BLVD. 7, PA 
CUMPRA E TERENO E TA KEDA RIBA NAN 
RESPONSABILIDAD DI PERDE NAN PLACA. 


ATT. 
SR. AARON HOCHMAN 
SR. AARON HOCHMAN 


Auto di Pizza Hut a dal tras di un otro auto 
na Tanki Leendert 


Dialuna anochi riba e ca- 
minda di Tanki Leendert, 
net dilanti di Torino Bar 
un accidente a sucede 
unda un Kia Picanto a dal 
tras di un Toyota rav4. 


E impacto a laga ambos auto 
kibra, y un señora herida den 
e Kia Picanto. 


Segun personanan cu a mira 
e accidente a informa cu e 
Rav4 tabata di bay lora na su 
man robes y e dama chauf- 
feur den e Picanto a primi 
brake y aki e auto a slip algun 
meter debi na caminda muha 
y dal duro tras di e Rav4. 


Ambulance a presenta unda 
paramedico a brinda asis- 
tencia na e victima y a keda 
transporta pa hospital. 
Polis di trafico tabata pre- 
sente pa tuma dato y polis di 
Playa tambe a acudi na e sitio 
y cera parti di e caminda. 


Chauffeur di edad a perde 
control dal den cura di cas 
caminda pa Rooi Frances 


Dialuna anochi riba e caminda di Balashi pa Rooi 
Frances un chauffeur di edad coriendo den un Rav4 
pa perde control, bay dal den cura di un cas banda 
pariba di caminda. 


E auto a keda basta kibra dilanti, polisnan a presenta na 
e sitio di biaha. E auto su airbagnan a sali y debi na e 
impacto e homber a keda herida. 
Ambulance tambe a presenta na e sitio pa atende cu e 
victima y a keda transporta pa hospital. 


Taxi a subi crusada dilanti un brommer di 
Polis na Palm Beach 


Diamars mainta na e cru- 
sada di Palm Beach un ac- 
cidente serio a keda regis- 
tra entre un brommer di 
polis y un taxista. 


Ta asina cu e brommer di 
polis cu zwaailight y sirena 
bayendo direccion pabou pa 


un asistencia, e taxista pa un 
of otro motibo no lo a mira e 
brommer di polis y asina subi 
e crusada y aki ambos ta ac- 
cidenta. 


E brommer di polis a dal den 
banda robes dilanti di e taxis- 
ta. E brommer a keda destrui, 


un e oficial a keda herida. 
Ambulancenan cu urgencia a 
presenta na e sitio y otro pa- 
truyanan. E caminda a keda 
cera unda polis di trafico a 
haci nan investigacion. Para- 
medico a brinda asistencia y 
e oficial herida a keda trans- 
porta pa hospital. 

Departamento di Cultura Aruba, (DCA), ta recorda 


Sr. Hector Mario (Tico) Quilotte, den feliz memoria 


Aruba y farandula di mu- 
sica di Bolero ta perde otro 
gran persona, cantante, 
bolerista, artista y tocado 
di percusion menor (raspa 
y maraca), Sr. Hector Ma- 
rio Quilotte mihor conoci 
com Tico. 


Tico a crece den bario di 
Oranjestad (Rancho Straat) 
y ta di un famia di shete ru- 
man di cual e ta e di cinco. 
Tico a haya guia di canto di 
Sra. Rhoda Frigerio (dfm) y 
Sr. Rufo Odor (dfm), cual ul- 
timo tambe ta su famia. For- 
mando parti di coronan Tico 
a siña hopi di canto. 
Trayectorio musical di Tico a 
cuminsa ora e tabatin 14 aña 
di edad den “De Trupialen” 
y for di aña 1955 e la forma 
parti di “Los Elegantes”. Tico 
hunto cu Rudolf Brete (dfm) 
tabata amigo inseparabel. 
Hunto nan tabata bay show 
di defunto Adisson Croes na 
Voz di Aruba cu tabata yama 
Buscando Talento Artistico. 
Tico tabata bay pa anima 
Rudolf cu tabata canta como 
tenor. E tempo ey Tico taba- 
ta tin miedo di e microfon y 
nunca a participa den e show 
Buscando Talento Artistico. 


Cu e grupo “Los Elegan- 


tes” nan a yega di acompaña 
Sr. Enrique Guzman (dfm). 
Tambe nan a acompaña dife- 
rente artista di Hooligans, 
Mexico. Despues e grupo a 
haci cambio di musica latino 
pa tur genero di musica. Pero 
mas loke Tico tabata gusta ta 
musica di bolero. 


Tico a cuminsa cu “Los Ele- 
gantes”, cu a bira “Hap Cats” 
cu despues a bira “Oruba 
Sextet”. “Oruba Sextet” a bira 
despues “Latin Power”. Tico 
a canta cu orkesta di Mario 
Bislik (dfm) y ultimo a toca 
cu Sr. Joy Kock den “Golden 
Notes” na Sheraton Hotel. E 
gruponan musical cu Tico a 
participa cu nan semper ta- 
bata hopi disciplina y semper 
bon uniforma. 


Na 2014 el a forma parti di e 
conhunto di Sr. Cay Luidens, 
pero pa motibo di salud mes- 
ter a stop di haci presen- 
tacion pero el a sigui canta 
bolero asina cu tabata tin un 
oportunidad of segun peti- 
cion. Cu “Latin Power” Tico 
a biaha pa Corsow, Venezuela 
y Colombia. 


Tico a yega di canta den un 
festival di Tumba y tambe 
a canta den festival “Voz di 
Oro”. Den e “Festival di 


posterijen” el a sali ganado 
absoluto. Tambe Tico a yega 
di participa na festival di “Son 
y Boleros” di Cartagena cu 
un publico di mas o menos 
3000 persona. 


“Latin Power” a yega di graba 
na Bogota, Colombia y nan 
a graba tambe na Tele Aruba 
hunto cu Tirso Steba (dfm). 
Tico a realisa su soño ora cu 
Johnny Scharbaay a produci 
y aregla ocho (8) 
cancion pa su CD di boleros. 
Tico semper a gusta musica y 
canto, hasta ora di core auto 
e tabata canta pa expresa su 
mes, tanto den momento di 
tristesa of alegria. 


Aruba a perde un gran Balu- 
arte di Musica cu fayecimen- 
to di Sr. Quillotte. 


Den nomber di director, staff 
y personal di Departamento 
di Cultura Aruba, (DCA), ta 
extende nos mas profundo 
condolencia na famia, amigo 
y conocirnan. 
Cu Sr. Hector (Tico) Qui- 
lotte por sosega na paz den 
reino celestial. 
Potret nan ta cortesia di DCA 
(SID) y algun di Sr. Errol de 
Freitas. 

Astronomonan mundialmente ta preocupa pa “torennan di telefon 
nobo den espacio” 


(CNET) – Un grupo inter- 
nacional di cientificonan 
ta preocupa pa e luz di un 
satelite grandi den termi- 
no di ambos luz visibel y 
olanan di radio. 


Un satelite nobo crea pa co- 
necta directamente cu celu- 
larnan ta hopi mas briyante 
cu e streanan den e shelo, 
segun astronomonan cu ta 
yamando esak un menasa na 
nan trabao y humanidad su 
punto di bista di e universo. 


E obheto aki ta AST Space- 
Mobile su BlueWalker 3 cual 
a ser lansa dia 10 di septem- 
ber. E ta 64 meter cuadra di 
panel solar cu antena y a cada 
di ser revela completamente 
anteriormente e luna aki. 


International 
Astronomical 
Union a coordina observa- 
cionnan di rond di e planeta, 
cual a haya cu e satellite ta casi 
mesun briyante cu e streanan 
manera Antares y Spica, e di 
15 y di 16 strea mas briyante 
na mundo. Otro estudio a 
mira cu e ta un poco menos 
reflectivo, conhuntamente cu 
e di 22 strea mas briyante. 


E no ta solamente Bluewalk- 


er 3 cu ta preocupa e astrono- 
monan, sino e hecho cu e ta 
sirbi como un modelo cu ta 
test pa un constelacion di mas 
di 100 cu e compania tin lpan 
di lansa como parti di su plan 
pa crea un red di satellite cu 
lo provee conexion di 5G for 
di espacio te na tera, “toren di 
celular den epsacio,” manera 


IAU ta describi esaki. 


“Bluewalker 3 ta un cambio 
grandi den e constelacion di 
e satelite y mester duna nos 
tur un motibo pa pausa,” 
Piero Benvenuti, director di 
IAU Center for the Protec- 
tion of Dark and Quiet Sky 
from Satellite Constellation 
Interference a expresa den un 
declaracion. 


Astronomonan tin hopi mas 
preocupacion pa cu e im- 
pacto potencial di e mega- 
constellacion di miles di 
satellite manera SpaceX su 
Starlink, sinembargo IAU ta 
bisa cu AST SpaceMobile su 
plannan ta trece dilanti prob- 
lemanan nobo pa motibo cu e 
olanan di radio fuerte cu nan 
lo transmiti por interferi cu 
observacionnan astronomico. 


Philip Diamond, ken ta di- 
rigi Square Kilometer Array 
Observatory na Sur Africa y 
Australia tin preocupacion cu 
e torennan aki no ta suheto 


na e mesun “zona keto” su 
restriccionnan cu ta proteha 
astronomonan di radio for di 
e interferencia di rednan ce- 
lular terestrial. 


“Astronomonan ta crea tele- 
scoop di radio lo mas leu 
cu nan por di actividad hu- 
mano, buscando luganan na 
e planeta unda cu tin cober- 
tura limita of ningun algun di 
rednan di celular,” Diamond 
a bisa den un declaracion. 
“Satellitenan nobo manera 
Bluewalker 3 tin e potencial 
di haci e situacion aki pio y ta 
compromete nos habilidad di 
haci ciencia si esaki no keda 
apropiadamente mitiga.” 


IAU a nota cu ya caba nan a 
cuminsa cu combersacionnan 
cu AST SpaceMobile to- 
cante medidanan potencial 
pa mitiga e situacion. “Nos 
ta trahando activamente cu 
expertonan den e industria 
riba e innovacionnan mas re- 
cien, incluyendo materialnan 
cu no ta mesun reflectivo,” e 


compania a declara via un vo- 
cero. 


E compania a agrega tambe 
cu nan ta “comprometi pa 
evita broadcast dentro di of 
cerca di e National Radio 
Quiet Zone (NRQZ) na 
Merca y radiostronomia cu 
no ta oficialmente reconoci, 
di manera cu ta rekeri of nec- 
esario. Tambe nos tin plan di 
pone antenanan leu for di e 
NRQZ y otro zonanan simi- 
lar cu ta importante pa astro- 
nomia.” 


AST SpaceMobile CEO Abel 
Avellan a bisa den un declara- 
cion anteriormente e luna 
aki cu e meta ta di crea un 
constelacion cu lo elimina e 
zonanan morto pa celular na 
tera. “Tur persona mester tin 
e derecho y acceso na broad- 
band, sin importa unda nan 
ta traha of biba. Nos meta ta 
di cera e buraconan den co- 
nectividad cu ta impacta di 
manera negativo biyones di 
bida rond di mundo.” 


Twitter ta retira su politica di mal informacion tocante COVID 


(AP) – Twitter no lo en- 
forsa su politica contra di 
mal informacion tocante 
COVID-19, treciendo di- 
lanti preocupacion den 
expertonan di salud pu- 
blico y investigadornan di 
rednan social cu e cambio 
por tin consecuencianan 
serio si esaki descurasha 
vacunacion y otro esfuer- 


sonan pa combati e virus 
cu te ainda ta plamando. 


Usuarionan a nota e cambio 
aki dialuna anochi, notando 
cu un frase a keda actualisa 
riba Twitter su reglanan on- 
line unda cu a bisa; Effectivo 
for di November 23,2022, 
Twitter no lo aplica e politi- 
cadi mal informacion di CO- 


VID-19 mas.” 


Pa diamars, algun di Twitter 
su cuentanan rond dim undo 
cu a cuestiona e media su 
narativa tocante e virus y op- 
cionnan di tratamento,” Dr. 
Simone Gold, un dokter di 
cas y usuario cu tabata plama 
mal informacion tocante e 
virus a publica. “Esaki ta un 


victoria pa libertad di expre- 
sion y libertad medico.” 


Twitter su decision di no kita 
e mal informacion tocante e 
vacunanan di COVID-19 a 
desapunta oficialnan di salud 
publico, kendenan tambe a 
bisa cu esaki pro causa mas 
informacion eroneo tocante 
e virus y e siguridad/efectivi- 


dad di e vacunanan. 


“Mal notifica,” epidemologo 
Eric Feigl-Ding, ken a urgi 
hende pa no Sali for di Twit- 
ter pero lucha contra e mal 
informacion tocante e virus 
a publica. “Keda. No duna 
nan e plataforma pa nan keda 
cune.” 

Group 
A 


0 - 2 
nov 20 


QAT 
ECU 


0 - 2 
nov 21 


SEN 
NED 


1 - 3 
nov 25 


QAT 
SEN 


1 - 1 
nov 25 


NED 
ECU 


1 - 2 
nov 29 


ECU 
SEN 


2 - 0 
nov 29 


NED 
QAT 


Group 
B 


6 - 2 
nov 21 


ENG 
IRN 


1 - 1 
nov 21 


USA 
WAL 


0 - 2 
nov 25 


WAL 
IRN 


0 - 0 
nov 25 


ENG 
USA 


0 - 1 
nov 29 


IRN 
USA 


0 - 3 
nov 29 


WAL 
ENG 


Group 
C 


1 - 2 
nov 22 


ARG 
KSA 


0 - 0 
nov 22 


MEX 
POL 


2 - 0 
nov 26 


POL 
KSA 


2 - 0 
nov 26 


ARG 
MEX 


_ - _ 
nov 30 


POL 
ARG 


_ - _ 
nov 30 


KSA 
MEX 


Group 
D 


0 - 0 
nov 22 


DEN 
TUN 


4 - 1 
nov 22 


FRA 
AUS 


0 - 1 
nov 26 


TUN 
AUS 


2 - 1 
nov 26 


FRA 
DEN 


_ - _ 
nov 30 


TUN 
FRA 


_ - _ 
nov 30 


AUD 
DEN 


Group 
E 


1 - 2 
nov 23 


GER 
JAP 


7 - 0 
nov 23 


ESP 
CRC 


0 - 1 
nov 27 


JAP 
CRC 


1 - 1 
nov 27 


ESP 
GER 


_ - _ 
dec 1 


JAP 
ESP 


_ - _ 
dec 1 


CRC 
GEL 


Group 
F 


0 - 0 
nov 23 


MAR 
CRO 


1 - 0 
nov 23 


BEL 
CAN 


0 - 2 
nov 27 


BEL 
MAR 


4 - 1 
nov 27 


CRO 
CAN 


_ - _ 
dec 1 


CRO 
BEL 


_ - _ 
dec 1 


CAN 
MAR 


Group 
G 


1 - 0 
nov 24 


SUI 
CAM 


2 - 0 
nov 24 


BRA 
SER 


0 - 0 
nov 28 


CAM 
SER 


1 - 0 
nov 28 


BRA 
SUI 


_ - _ 
dec 2 


SER 
SUI 


_ - _ 
dec 2 


CAM 
BRA 


Group 
H 


0 - 0 
nov 24 


URU 
KOR 


3 - 2 
nov 24 


POR 
GHA 


2 - 3 
nov 28 


KOR 
GHA 


2 - 0 
nov 28 


POR 
URU 


_ - _ 
dec 2 


KOR 
POR 


_ - _ 
dec 2 


GHA 
URU 


Octavos de Final (round 16) 


Quartos de Final 


Semi 
Final 


Final 


Victoria 2-0 di Hulanda contra Qatar ta 
sigura avance na siguiente etapa 


(AP) — Un victoria 2-0 
contra Qatar ayera a sig- 
ura cu Oranje a avansa na 
e ronda di 16 kedando na 
di prome lugar den Grupo 
A, mientras Qatar, cu ya 
tabata elimina, a bira e 
prome anfitrion pa perde 
tur tres di su partidonan 
den grupo na un Mundial. 


“Si bo hunga contra Qatar, 
tur hende ta bay pensa y spe- 
ra cu bo lo gana 5-0 of mas, 
pero e torneo a mustra cu ta 
hopi dificil”, centrocampista 
Hulandes, Davy Klaassen, 
kende a gana honor di ‘player 
of the match’ a bisa. 


Cody Gakpo a pone Hulanda 
dilanti den prome mita cu su 
tercer gol den tres partido, y 
Frenkie de Jong a duplica e 
bentaha cinco minuut den 
segundo mita. 
Hulanda, un tripel finalista 
na Mundial, proximo ta en- 
frenta Merca pa un spot den 
quart final. 


Gol di Koulibaly ta manda 
Senegal na ronda di 16 
Kalidou Koulibaly literal- 
mente a haya inspiracion di 
su armband di capitan, skir- 


biendo e No. 19 den memo- 
ria di un di e hungadornan 
mas stima di Senegal. Despu- 
es el a bira un hungador asina 
su mes. E capitan Senegales 
a anota e gol ganador den e 
victoria 2-1 contra Ecuador 
ayera, poniendo su team den 
ronda di 16 a pesar di un Sa- 
dio Mane lesiona, e miho 
hungador di e team y un di e 
miho delanteronan na mun- 
do. 


No. 19 tabata pa honra Papa 
Bouba Diop, centrocamp- 
ista Senegales cu a anota e 
gol ganador contra campeon 
defensor Francia den e wega 
di apetura di Mundial 2002. 
Tabata un di e miho momen- 
tonan den futbol Senegales 
y un victoria cu a cuminsa e 
careda di e team te quart final 
– ainda e miho prestacion di 
Senegal. 


Gol di Pulisic ta sigura 
avance di Merca 
Christian Pulisic a anota e gol 
y despues a dal den portero, 
den un colision cu a manda 
e strea Mericano hospital, y 
a manda Merca den segundo 
ronda di Mundial. Mas cu un 
ora despues, el a tuma con- 


tacto cu su team riba Face- 
Time pa uni na e celebracion. 


Su gol den minuut 38 tabata e 
unico den e partido, y Merca 
a derota Iran 1-0 den nan re- 
match politicamente carga pa 
avansa na etapa knockout di 
Mundial. 


Merca a keda na di dos lugar 
den Grupo B cu cinco punto, 
dos tras di Inglatera, y ta bay 
enfrenta Hulanda diasabra cu 
e chens pa alcansa quart final 
pa prome biaha desde 2002. 


Inglatera ta derota Wales 
3-0 
Marcus Rashford a cay na 
su rudia y punta riba shelo. 
E delantero Ingles a anota 
contra Wales den Mundial, 
iniciando un victoria 3-0 cu 
a manda su team den ronda 
di 16. 


Rashford a anota dos gol na 
Ahmad Bin Ali Stadium, ha- 
ciendo e un co-lider den an- 
otacion den Mundial cu tres 
gol – igual cu delantero Fran- 
ces, Kylian Mbappe y otro 
dos. Phil Foden, otro hunga- 
dor di Inglatera haciendo su 
prome start na Qatar, a anota 
e otro. 


Wales, cu tabata hungando 
den un Mundial pa prome 
biaha den 64 aña, a keda na di 
ultimo lugar den e grupo y a 
keda elimina, mientras Iran a 
keda na di tres lugar y tambe 
a keda elimina. 


Boxdo Mexicano, Canelo Alvarez ta adverti 
Messi: “Miho e resa na Dios pa mi no hay’e” 


CNN — Boxdo Mexicano, 
Saul ‘Canelo’ Alvarez a 
manda un advertencia na 
Lionel Messi, kende el a 
acusa di falta respet na 
Mexico. “Bo a mira Messi 
ta bari vloer cu nos camisa 
y bandera???” Alvarez a 
tweet, aparentemente den 
referencia na un video 
den cual Messi ta parce di 
scop un camisa di Mexico 
cu ta riba vloer durante 
celebracionnan 
di 
Argentina den camerino. 


No 
tin 
indicacion 
cu 


Messi a scop e camisa 
i n t e n c i o n a l m e n t e , 
sino ta parce cu a hacie 
accidentalmente mientras e 
tabata kita su sapato di futbol. 


“Miho e resa na Dios pa mi 
no hay’e!!” Alvarez a agrega 
den otro tweet, cu un serie di 
emoji rabia. “Mescos cu ami 
ta respeta Argentina, e mester 
respeta Mexico! Mi no ta 
papia di e pais henter, djis e 
p*nd*hada cu Messi a haci.” 


Argentina a derota Mexico 
2-0 riba diasabra den un 


wega tenso den Grupo C den 
Mundial na Qatar. Messi a 
anota e gol di apertura prome 
cu Enzo Fernandez a seya e 
victoria pa mantene e soño 
Argentino bibo den mundial 
despues di su sorprendente 
derota contra Saudi Arabia. 


Alvarez, kende ta considera un 
di e miho boxdonan despues 
di 
gana 
campeonatonan 
mundial den cuatro categoria 
di peso, a agrega contestando 
na un periodista: “Un cos ta 
cu nan ta miho cu nos (den 
futbol), otro cos ta pa tin 

USA Baseball Coaching Clinic 2022 ta cla pa ranca sali 
riba 2, 3 y 4 di December proximo (Parti 2) 


E 
participantenan 
por 
prepara pa tres (3) dia di 
interaccion cu coachnan 
Andrew Bartman, RJ Far- 
rell, Bryan Madsen y An- 
dre Butler, cada un cu nan 
nivel di preparacion den e 
deporte di baseball como 
coach di High School of 
College. Conoce un tiki di 
e coachnan: 


Andrew Bartman 
A uni su mes na e staff di 
USA Baseball den maart 
2019, 
como 
director 
di 
“Coaching 
Development”, 
Bartman ta encarga cu desar- 
oya e recursonan pa coaches y 
ta traha cu e team di desaroyo 
pa evalua y crece e educacion 
cu e organisacion ta ofrece. 
Tambe e ta maneha e pro- 
grama di Coaches Clinics, pa 
engrandece e programa gra- 
tuito “Community Clinics” 
pa inclui eventonan virtual 
y den persona cual miles di 
coaches ta atende. Bartman a 
lansa e programa regional di 
clinics den december 2019, 
unda USA Baseball ta partner 
cu clubnan di MLB pa dos 
dia di eventonan pa coaches 
incluyendo diferente presen- 
tador di alto nivel na parknan 
di MLB. Prome cu Bartman 


a cuminsa na USA Baseball, 
e tabata e liaison di Youth Di- 
vision na American Baseball 
Coaches Association (ABCA) 
pa dos aña. 


RJ Farrell 
Den 2023 lo ta Coach Far- 
rell su 16 aña como coach, 
y su di 4 aña na Orange Lu- 
theran High School. Su 
carera di coach a consisti di 
scolnan avansa secundario 
(High School), universitario 
(college) y ariba nivel inter- 
nacional. Actualmente, e ta 
fungi como e Associate Head 
Baseball Coach na Olu High 
School. Esaki lo ta Coach 
Farrell su di dos temporada 
cu e Lancers, despues di taba- 
ta e assistant coach pa e team 
campeon di Trinity League 
den 2012. Prome cu el a re- 
gresa na Olu, Coach Farrell 


tabata e Head Baseball Coach 
na Rancho Cucamonga High 
School di 2013-2019. Ademas 
di su trabou den program- 
anan atletico den educacion, 
Coach Farrell ta trahando cu 
USA Baseball desde 2012. 
Regionalmente, e ta hopi en- 
volvi den e NTIS (National 
Team Identification Series) 
pa selecta tur hungador den 
tur categoria. Tres biaha el a 
fungi como Assistant Coach 
pa e 12U USA Baseball Na- 
tional Team, y a forma parti 
di ricibi dos medaya di oro. 
Den 2022, Coach Farrell ta- 
bata atrobe e head coach pa e 
12U National Team, hibando 
e team na bira campeon na 
Taiwan. 


Bryan Madsen 
E aña aki Coach Madsen lo 
cumpli su di 9 aña ta coach. 


Lo ta su di dos aña como 
Head Coach y Director di 
Baseball operations na St Jo- 
sephs High School na Santa 
Maria California, despues 
di a fungi 7 aña como as- 
sistant na Arroyo Grande 
High School. Coach Madsen 
a cuminsa su carera como 
coach siñando di Nick James 
y e Cannons Baseball Orga- 
nization, como un evaluador 
y instructor di defense/bas- 
eruning na Florida, prome 
cu el a regresa como coach 
na su Alma Mater, Arroyo 
Grande High School bou di 
Brad Lachemann. Den 2016, 
USA Baseball a invita coach 
Madsen pa yuda pa un dia cu 
e 12U National Team Open, 
un evento pa yuda busca y se- 
lecta e 12U National Team, 
un team cu a gana Oro. El a 
sigui regresa pa yuda y a ricibi 


invitacion pa ta riba varios 
task force, y pa evalua y coach 
diferente gruponan den dife- 
rente evento y team. Incluso 
pa ta parti di e staff pa selecta 
e 12U team nacional den e 
ultimo dos añanan, cual team 
di 2022 a gana atrobe un otro 
medaya di oro. 


André Butler 
Andre Butler tin 11 aña di 
experiencia 
como 
coach 
riba nivel universitario (col- 
lege) y ta e doño y opera- 
dor di Graveyard Mentality. 
Graveyard Mentality ta un 
programa di training specifi- 
camente crea pa outfielders, 
mirando e falta di atencion 
cu ta duna na e posicionnan 
aki na e nivel di scol avansa 
y universitario. Andre tin 
experiencia cu siña e atleta 
strategianan ofensivo na un 
manera individualisa. Coach 
Butler a fungi como hitting 
coach na e siguiente universi- 
dadnan: Penn State, DeSales 
University, 
University 
of 
Pennsylvania y Swarthmore 
College. Den e ultimo dos 
añanan Andre a eherce e rol 
di identifica y desaroya hun- 
gadornan pa e USA Baseball 
National programs. 


Entrega di premio na e ganadonan di 
We Are Family Softball Tournament 2022 


Diadomingo atardi na 
Flatstone 
Ballpark 
a 
tuma luga e partido fi- 
nal di e torneo We are 
Family Softball Tourna- 
ment 2022. Ekiponan di 


Loopstok Rays y Madu- 
ro Brewers a bataya pa 
conkista e titulo maximo. 


Un total di 10 ekipo a par- 
ticipa den e torneo e aña 


aki. Minister Endy Croes 
tabata presente pa entrega 
premio na e ekiponan ga- 
nado. Maduro Brewers a 
titula campeon absoluto di e 
torneo, sub-campeon Loop- 


stok Rays, tercer luga a keda 
Koolman Reds y na di cu- 
atro luga Flanegin Cubs. 


Minister di Deporte, Endy 
Croes ta felicita Sr. Tico 


Loopstok y directiva pa or- 
ganisa un bunita torneo di 
familiar. Pabien na ekipo 
campeon, sub-campeon y 
tur cu a participa y haci e 
torneo aki uno exitoso. 

Dia 26 november, MEP ta recorda 36 aña di fayecimiento di e arkitecto, 
constructor y realisador di nos Status Aparte 


Dia 26 di november par- 
tido MEP ta recorda cu 36 
aña pasa e lider inmortal 
di e pueblo aki, esta Gil- 
berto François (Betico) 
Croes a fayece na Utrecht 
(Hulanda) na e edad di 48 
aña y esaki 11 luna despu- 
es cu el a accidenta tragi- 
camente dia 31 di decem- 
ber 1985, esta na vispera 
di entrada di nos Status 
Aparte. 


Sin duda cu e noticia aki a cay 
hopi duro den comunidad: 
Nos Libertador a fayece. El a 
construi e cas di Status Aparte 
pa nos biba aden, el a entrega 
nos e yabi, pero e mes no por 
a gosa ni un seconde di e lib- 
ertad cu tanto el a lucha p'e. 
Ta p’esey cada aña di nobo ta 
hopi ta esnan cu ta para keto 
riba e fecha aki pa reflexiona 
riba e bida di e gran estadista 
aki, con el a lucha pa nos y 
kico tur el a logra pa nos. Y 
esey ta yena nos cu mas de- 
terminacion pa sigui lucha pa 
nos gana nos autonomia bek. 


Betico Croes tabata un es- 
tadista, un gran patriota y 
luchador incansabel di e 
pueblo aki. Poco ta e politi- 
conan den mundo cu Todo- 
poderoso ta manda cu un 
mision pa cumpli cu ne a base 
di talentonan special. Y esey 
tabata Betico, un berdadero 
sirbidor di su pueblo. 


Un lucha dedica na su 
pueblo 
E pueblo di Aruba desde 
añanan 40 di siglo pasa tabata 
anhela un Aruba cu su propio 
gobierno den Reino Hulan- 
des y cu lazonan special cu 
Hulanda. Pa decadanan largo 
mas cu un politico a purba di 
haci algo na e sistema estatal 
cu e pueblo Arubano tabata 
biba aden, sinembargo nin- 
gun por a logra esaki. 


Tabata na aña 1971 cu Betico 
Croes a haya e inspiracion pa 
lanta su propio partido po- 
litico, esta Movimiento Elec- 
toral di Pueblo (MEP) cu e 
meta pa trece cambionan den 
e structura estatal y tambe pa 
trece un reparticion husto 
den e desaroyo economico. 
Betico tabata sa cu pa logra e 
meta aki lo mester caba cu e 
segregacion existente y trece 
union den e pueblo Arubano, 
caminda no tin distincion 
mas di raza, districto, reli- 
gion, color politico. Den e 
proceso pa uni e pueblo Aru- 
bano Betico tabata e motor 
tras di henter e lucha pa duna 
Aruba su propio himno, ban- 
dera y ortografia, simbolonan 
di union, libertad y identidad 
di e pueblo Arubano. 


Referendum y Augustus 
Scur 
Desde 1972 te cu 1985 Beti- 
co Croes tabata e vocero di 


e pueblo aki y specialmente 
riba plataforma internacio- 
nal. Dos di e accionnan mas 
determinante den e lucha pa 
nos Status Aparte y cu a ser 
lidera pa nos lider inmortal 
tabata e Referendum consul- 
tativo dia 25 di maart 1977 y 
e accionnan durante Augus- 
tus Scur tambe na 1977. Sin 
e dos accionnan aki awe nos 
no por papia di un Aruba au- 
tonomo den Reino Hulandes. 
Sinembargo e culminacion di 
henter a lucha tabata durante 


e Conferencia di Mesa Ron- 
do na maart 1983, caminda a 
cera un acuerdo historico pa 
Aruba haya su Status Aparte 
(“De kogel is door de kerk”). 
Pues durante un lucha di ap- 
enas 12 aña, esta for di 1971 
te 1983, Betico a realisa e 
soño cu a biba pa decadanan 
largo den nos pueblo. 


Danki Betico Croes pa nos 
logro di Status Aparte 
Y entrante 1 di januari 1986 
nos a conoce nos Status 
Aparte. Aruba a bira un pais 
den Reino Hulandes cu su 
propio Constitucion, Go- 
bierno, Parlamento, Banco 
Central, Gobernador, Pro- 
curador General, nos propio 
moneda etc. Ta danki na e in- 
strumentonan economico cu 


a bin cu e Status Aparte, nos 
pais por a conoce un desar- 
oyo economico asina grandi y 
significativo durante e ultimo 
36 añanan. 


Alabes un danki special y di 
curason na Betico pa logra 
tur esakinan pa su pueblo, un 
pueblo pa cual el a sacrifica su 
bida a base di sanger, sodor y 
lagrima. 


Partido MEP ta invita bo pa 
conmemora hunto cu nos e 
fecha di aniversario di fayeci- 
mento di nos Libertador 
Betico Croes. Diasabra 26 di 
November 2022, 8:30-10:00 
mainta caminda lo tin pone- 
mento di krans na Santana y 
sigui pa un Santo Sacrificio di 
Misa na Santa Cruz. 

Resultado Sorteo 
november 29, 2022 


Cadena Alexander Lottery ta presenta resultado di weganan di suerte 


merdia 


Letter 


0 
0 
0 


0 


0 
0 
0 


0 
0 
0 
0 
0 



3 



x match 4 
56.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball 


Proximo Jackpot 


425.000,- 


x match 4 


7953 


Sorteo # 3694 


Sorteo # 568 


x afl. 500,00 


x afl.15,00 
x afl 50.00 


Piscis 


X2 


172 


x Jackpot 


Sorteo # 3694 
Sorteo # 


Sorteo # 1750 


3434 


4466 


Sorteo # 3694 


3262 


x Jackpot 


x match 4 
x afl. 12,00 


www.lottoaruba.com 


resultado : sorteo 29 sep 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


3496 
160.000,- 


x Jackpot 
x match 4+ 


Proximo Jackpot 


X3 


0371 


Afl. 560.000,- 




Letter 


0 
0 
0 
0 


0 
7 


167 


11 


0 
0 
4 


80 
65 



7 



X5 
01-07-12-16-20 


4603 


www.lottoaruba.com 


resultado : sorteo 29 nov 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


5578 
160.000,- 


x Jackpot 
x match 4+ 


Proximo Jackpot 


X5 


322 


x Jackpot 


Sorteo # 7805 
Sorteo # 


Sorteo # 1554 


6505 


5308 


Sorteo # 6849 


4548 


x Jackpot 


x match 4 
x afl. 12,00 


9888 


Sorteo # 5608 


Sorteo # 538 


x afl. 500,00 


x afl.15,00 
x afl 50.00 


Acuario 


Sorteo # 


x afl 8,00 


Mega Ball: 


09-23-24-28 


Proximo Jackpot 


350.000,- 


x match 4 


x match 4 
62.000,- 


Proximo Jackpot 


Sorteo # 1511 


Sorteo # 5961 


Afl. 450.000,- 


anochi 


diario 
Korsou 
super4 
flamingo 


3936 
8390 
9451 
3063 
5415 
4991 
super5 
7615 
4007 
2034 
77530 
0154 


Awo mayornan por 
inscribi nan yiu na SKOA 
completamente online, via 
email of via WhatsApp 


SKOA a cuminsa acepta 
aplicacion pa mayornan 
cu kier inscribi nan yi- 
unan cu ta bayendo kleu- 
ter. E aña aki SKOA kier 
brinda mas accesibilidad 
na mayornan pa haci e 
proceso di inscripcion un 
poco mas facil. 


Mayornan 
por 
cuminsa 
aplica pa inscribi nan yiu 
cu ta bayendo kleuter na 
e siguiente formanan. Por 
aplica completamente online 
via nos website www.skoa. 
aw. Mester sigui e pasonan 
di inscripcion ariba nos web- 
site. Por aplica via email door 
di manda SKOA un email na 
aplicacion@skoa.aw.Por apli- 
ca tambe via WhatsApp door 
di manda nos un mensahe 
directo na +297 7485995 y 
sigui e proceso pa cumpleta 
e aplicacion. Pa tur forma di 


aplicacion mayornan mester 
pone bon atencion ariba e 
documentonan necesario pa 
cumpli cu ful e proceso di in- 
scripcion na SKOA. 


Por cuminsa inscribi tur e 
muchanan cu ta bay haci 4 
aña den 2023, cu ta bay cum- 
insa cu nan prome aña di 
kleuter. Mayornan por cum- 
insa cu e proceso di aplica- 
cion mas pronto cu ta posi- 
bel pa asina sigura nan luga 
pa e proximo aña escolar. Pa 
mayornan cu ya caba tin yiu 
inscribi na SKOA por haci 
aplicacion di e yiu cu tin cu 
cuminsa na kleuter via nos 
systema di SAS. 


Pa mas informacion tocante 
aplicacion na SKOA por 
bishita nos website www. 
skoa.aw of por yama na lina 
directo 5231800. 


‘Sketch’ como ‘regalo di Pasco’... 


Como invitado especial di 
Lebuinuskerk, artistanan 
local di tur nivel - cada 
un cu nan mes estilo - lo 
sketch portret di e publico 
presente riba 8, 9, 10 y 11 
di December, bou di guia 
di e famoso artista Ca- 


ribeño GN (GN: https:// 
kreolmagazine.com/cul- 
ture/art/gustave-nouel-a- 
modern-art-virtuoso/#. 
Y4OtnGXMK3A). 


Durante e ‘kerstmarkt’ aki 
den Lebuinuskerk, e artis- 
tanan local, como ‘regalo di 
Pasco’, lo purba hasi hende 
contento cu ‘quick sketch’ di 
portret, manera sa hasi tambe 
na Paris, Madrid, New York y 
hopi otro cuidad of pais tur- 
istico... 


Ainda tin luga pa algun artista 
den e ‘Mini-Montmartre’ 
especial aki. Artistanan inte- 
resa cu kier participa den e 
‘stunt’ artístico aki, por tuma 
contacto cu e artista Arubano 
Gustave Nouel via email: 
gn140154@gmail.com, of via 
Lebuinuskerk (koster@ leb- 
uinuskerk.nl). 


Publico por laga hasi un 
quicksketch 
promocional 
‘gratis’ y sin ningún compro- 
miso di e ‘artista’ cu e mes ta 
scohe durante e ‘kerstmarkt’ 
aki. Contacto y química vali- 
oso por surgi entre publico y 
e artistanan. Esnan cu ta con- 
tento cu e arte, por dicidi cu- 
anto nan kier regala e artista 
pa e sketch, como ‘regalo di 
Pasco’. 


Segun e artista Arubano GN. 
(www.gustavenouel.nl), 
un 
isla turistico cu plan desde 
siglo pasa pa bira un Capital 
Cultural internacional den 
Caribe manera Aruba. Cu 
tin e potencial y talento local 
tambe pa por bira un Capital 
Cultural, por bira un pais lid- 
er den actividadnan artistico 
internacional manera ‘Mont- 
martre’, den Caribe. 

Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
del Pueblo 
Tel. 582 1253 


San Nicolas: 
Seroe Preto 
Tel. 584 4833 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Laga tur loke ta spera mi 
ta bunita 
Laga tur locual cu mi 
encontra na caminda ta 
bunita 
Laga tur locual cu mi laga 
atras keda bunita y 
Laga esakinan termina den 
tur buniteza. 
Cado Wever. 


Cu honda pena pero conforme cu Dios su boluntad 
nos ta anuncia fayecimento di nos ser keri: 


Sra. Rosalinda Maduro-Kock 
*16-01-1941 - †27-11-2022 
Viuda di Candido Maduro 


Na number di su: 
Unico yiu: 
Marlene Maduro 
Unico nieta: 
Roseidys Primera y Christiaan Menningh na 
Hulanda 


Ruman: 
Sixta Kock 
Sobrina: 
Dyanella Thijzen 
Sobrino: 
Anthony Thijzen 


Swa y cuñanan: 
Cornelis Maduro y famia 
Buchi Maduro 
Maria Maduro 


Un danki na Stichting H.O.P.E 


Comer y compernan, bisiñanan y demas famia 
Kock, Maduro, Primera, Menningh, Thijzen, 
Thijsen, de Kort, Dongo, Regales, Figaroa y 
Rodriguez 


Nos disculpa si nos por a lubida di menciona algun 
famia. 


Ta invita pa e acto di despedida cual lo tuma lugar 
diahuebs 1 di December 2022 di 9:00 pa 11:00 di 
mainta, sigi pa e acto di cremacion cu lo tuma lugar 
den seno di famia. 


Nos ta lamenta cu despues di entiero nos no por 
ricibi bishita di condolencia na cas. 


Tur loke ta skirbi den 
Santo Scritura, ta pa instrui 
nos. Nos ta haya speransa 
pa medio di e fortaleza y 
e consuelo cu e ta duna 
nos. E ta yuda nos biba 
den harmonia, conforme 
ehempel di Cristo Hesus. 
Pa asina tur hunto den un 
solo bos alaba Dios, Tata di 
nos señor Hesus Cristo. 
Romanonan 15 


Cu inmenso tristeza, pero hopi agradecido pa 
tur locual el a significa pa nos, nos ta anuncia 
fayecimento di nos Yiu, ruman, tanta stima 


Seferina J. G. Dijkhoff 
Mihor conoci como “RINA” 
*4 Mei 1983 - † 11 November 2022 
Na nomber di su: 
Mayornan: Frank James Dijkhoff 
Mireya Dijkhoff- Hayer 
Yiunan Stima: Lariënne, Sarah Rebecah S. 
Ruman: Frank James Jr., yiu Jayzion y prometida 
Carlina v/d Vliet 
Compañero y tata di su yiunan: Larry Gomez 
Tantanan: 
Reina y Tony Petrocchi- Dijkhoff y famia 
Judith Dijkhoff y famia 
Gracy y Junior Garcia- Dijkhoff y famia 
Ondina Dijkhoff 
Ozbeida y Richard Paesch- Dijkhoff y famia 
Astrid Webb y famia 
Omonan: 
Jessy Dijkhoff y famia 
Johnny y Lientje Dijkhoff- Maduro y famia 
Humphrey y Editha Hayer Reales Acosta y famia 
Tantanan grandi: 
Elda Brete- Petrocthi y famia 
Agnes Croes- Petrocthi y famia 
Omira y Roy Mansell 
Alicia Petrocchi 
Neida Pimentel 


Primonan: Jerminha, Jermin, Jayburtt, Gilly, Zaïro, 
Richwald, Kevin, Joshue, Jadyne, Shajaira, Junior, 
Reynold, Nadine, Rocio, Rosalinda 
Best Sis: Mel Gomez 
Bon amiga: Nelva Geerman 
Famianan, amigonan, amigonan na hulanda y 
conocirnan, hopi pa menshona 
Su Amiga y Colegana di Huize Maristella. 


Demas famianan: Dijkhoff, Hayer, Gomez, 
Maduro, Petrocchi, Garcia, Paesch, Semeleer, 
Petrocthi, Webb, Orman, Tromp, Kelly, Filé, Reales 
Acosta, Brete, Croes, Werleman, Jacobs, van Balen, 
Trinidad, v/d Vliet, Marquez, Martis, Janga, Mansel, 
Kirindongo, Beukenboom, Pimentel, Ras, Rasmijn, 
Roa, Santos do Nacimiento, Arends, Caster, v/der 
Biezen, de Cuba, Marrug 


Ta invita famia, amigo y conocirnan pa asisti na acto 
di Condolencia y Entiero di nos Rina Stima: 
Acto di condolencia y despedida lo tuma lugar riba 
diahuebs 01 di december 2022 di 2or pa 4or di 
atardi na Royal Funeral Home. Cremacion lo tuma 
lugar despues. 


Na luga di flor of krans lo tin un caha disponibel pa 
donacion pa un bon causa 


Disculpa nos si den nos tristeza nos por a lubida un 
of otro miembro di famia. 


.Nos ta lamenta cu despues di entiero nos no por 
ricibi bishita di condolencia na cas. 


“Señor ta mi wardador, 
mi’n tin falta di nada 
Den cunucu di yerba 
berde e ta ponemi sos- 
ega. E ta hibami na awa 
trankil, 
Pa mi bolbe haña for- 
sa”. 
Salmo: 23 


Nos ta anuncia fayecimento di: 


Leonida Lucia Hurtado 
Rodriguez-Willems 
*22-04-1949 - †27-11-2022 


Acto di entiero lo woro anuncia despues. 

“The Lord is my shepherd; I shall not 
want. He maketh me to lie down in green 
pastures: he leadeth me beside the still 
waters. He restoreth my soul: he leadeth 
me in the paths of righteousness for his 
name’s sake. 
Psalm 23 


It is with profound Sadness in our hearts 
that we announce the passing of our 
beloved sister, aunt, and cousin: 
Mary Virginia Williams 
Better known as “Gina or Tante Gina” 
*02-04-1949 - †23-11-2022 


Brothers and Sisters: 
†Charles and †Willie Williams-de Jong 
Bea and Ronny Nicolaas-Williams 
†Florence and Jordano Croes-Williams 
Raymond and Judith Williams-Booi 
Vera and Martin Dijkhoff-Williams 
Nieces, Nephews, and Cousins 
Related to: 
Williams, Peterson, Nicolaas, Booi, Dijkhoff, Croes, Benita, 
Bermudez, Feliciana, Bisslik, Pichardo, Kock, Simon, Hoo, 
Richardson, Rey, Halley, Geerman, Stoutjesdijk, Cham, 
Blanchart. 


A special thanks to: Eli Marin 
“Those we Love to remain with us, for Love itself Lives on, 
and cherished memories never fade because a Loved ones 
gone” 


Farewell Service will be held on Wednesday Nov 30, 2022, at 
Aurora Funeral Home from 9:00 am to 11 am 
Our beloved will be cremated in the presence of her close 
family members after the farewell Service. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu honda pena pero conforme cu Dios su Santa 
Boluntad nos ta participa fayecimento di nos ruman 
stima: 


Evelin Maria Filiciana 
Cariñosamente llama Elva 
* 15 Augustus 1956 † 23 November 2022 


Mayornan: 
† Benny Filiciana 


† Sira Filiciana-Jansen 
Rumannan stima : 
Calixta Filiciana 
Juan (Juancho) y Glenda Filiciana-Tromp y famia 
Eric y Erica (Luchi) Filiciana-Petrocchi y famia 
Rudy Filiciana 
†Edwin Filiciana 
Iris Filiciana 
Franklyn y Gloria Filiciana-Montañez y yiunan 
Eslyne Filiciana 
Sobrina(o)nan: 


Charity y Roy Croes- Filiciana y yiunan 
Angelo Filiciana 
Sulisa Filiciana 
Gylvieve Filiciana 
Frank Filiciana 
Mark Filiciana 
Sobre sobrino(a)nan: 
Nathan Croes 


Janai Croes 


Dizany Gonzalez 
Madrina y Padrino: †Maria (Iya) Gonzalez 
†Frans Ras 
Tanta y Omonan: Corinna Filiciana y famia 
Margot y Johan Kelly-Jansen y famia 
Vensita y Tony Maduro-Jansen y famia 


Ninita y Pedro Farro-Jansen y famia 
† Francisca (Chichi) y † Frans Ras-Filiciana y famia 
† Bertran(Tang) y †Rosa Filiciana-Leon y famia 
† Sixtro (Tito) Filiciana y famia 
† Milda y + Guillermo Tromp-Jansen y famia 
† Maria(Ija) y Simon Gonzalez-Jansen y famia 
† Rosalinda y † Paulus Dijkhoff-Jansen y famia 
† Jossy y Lady Jansen y famia 


Amistad: Morena y Layo y famia 
Primo y primanan,bisiña, conocirnan y demas 
famia ta keda cordialmente invita pa asisti na e 
acto di entiero cual lo tuma lugar diaranson 30 di 
November 2022, saliendo for di Aurora Funeral 
Home pa Santana Catolico Pastoor Kranwinkel na 
Paradera. 


Nos difunto stima lo ta reposa desde 2.00 pm pa 
4:00 pm na Aurora Funeral Home, sigui pa un 
response. 


Nos ta lamenta cu despues di entiero lo no ricibi 
bishita di condolencia na cas. 


Señor ta mi wardador, mi’n tin falta di nada. 
Den cunucu di yerba berde E ta pone mi 
sosega. E ta hiba mi na awa trankil, pa mi bolbe 
haya forza. Salmo: 23.1 


Nos ta anuncia cu a fayece cristianamente 



Sra. Theodora Figaroa-Mathilda 
Mihor conoci como “Dora of Mama Dora” 
Viuda di Balbino Figaro 
* 28 April 1942 - †23 November 2022 


Na nomber di su juinan: 
Arcadio y Mildred “Milly” Figaroa 
Glenda y Juan “Buchi” Tromp 
Cornelio “Joy” Figaroa 
Celestina y Florentino Semeleer 
Evelina Figaroa 
Oscar y Angie Figaroa 


Nieto- y Nietanan: 
Sharitza Figaroa y Inaira, Maurice Figaroa y 
Nagwa 
Elton Tromp y Eliana, Junior y Jurina Tromp, 
Jairzhino y Estefani Tromp 
Joyce-ann Figaroa, Kylie y Stefan Shipley, Leeza 
Figaroa 
Jeffrey y Naysa Semeleer, Sue-lenda Semeleer 
y Xerxes, Nataly Semeleer 
Jo-anne y Levi Angela 
Tyrone Figaroa, Gelaine Figaroa y Ziriane 
Figaroa 


Bisanieto- y Bisanietanan 


Rumannan: 
Ina Lourens y famia na Curaçao 
Remiro Mathilda y casa 
Calixta Mathilda 
Roque Mathilda y famia 
Reinaldo Mathilda y famia 


Swa y cuñanan, Comer y Compernan, sobrino 
y sobrinanan, ihanan, primo y primanan, bisiña 
nan y demas famia Figaroa, Mathilda, Croes, 
Tromp, Semeleer y Geerman. 


Nos disculpa si nos por a lubida di menciona 
algun famia. 


Acto di entiero lo tuma lugar diaranson 30 
di November 2022, di 2or pa 4or di atardi na 
Misa Santa Anna na Noord, despues lo sali pa 
Santana Catolico na Noord. 


Tin oportunidad pa condoleer diamars 29 di 
November 2022 di 7.00 pm pa 9.00 pm na 
Aurora Funeral Home 


Enbes di krans of flor lo tin un box disponibel 
den misa pa un donacion pa Misa 


Nos ta lamenta cu despues di entiero nos no 
por ricibi bishita di condolencia na cas. 

“Y nos tur sa cu den tur cos 
Dios ta traha pa e bon di tur hende cu ta stim’e” 
Cu inmenso dolor na nos curason, pero conforme 
cu Dios su boluntad, nos ta anuncia fayecimento di: 



Hector Mario (Tico) Quilotte 
Aruba, *24-11-1941 - †24-11-2022 


Na nomber di su pareha Shirley Jacobs 
Yiunan di su pareha: 
Mieke v/d Naar-Jacobs y 
famia , 
D’mitri Jacobs y famia, 
Samara Rafael-Jacobs y famia, 
Fernando 
Su rumannan: 
Vda. Prudencia (Nora) Maduro-Zievinger 
†Hildo Quilotte 
† Rudolf (Dolfi) Quilotte y esposa Anje van 
Brederode 
†Emeterio Antonio (Tjel) Quilotte 
†Alcides (Chido) Quilotte y esposa Julieta de Cuba 
Yvette Quilotte 
Ivonne Quilotte y esposo Harold Pereira 


Sobrino- y sobrinanan: 
John Maduro y famia 
Giovanni Maduro y famia 
Michael Maduro y famia 
Marlon Quilotte y Beatriz (Bea) y famia 
Lucien Quilotte 
Aschia y Vinod Daswani-Quilotte y famia 
Yelsomine Quilotte y yiu 
Giovanni y Chantal Quilotte-Gutersohn y famia 
Melvin Quilotte y Jhosmery Bracho Arrieta 
Joelle Quilotte y yiunan 
Vanessa Quilotte y yiu 
Indra Pereira y yiu 


Cuña- y suanan: 
Yvonne Croes, Vda. Betty de Freitas-Jansen, Vda. 
Sita Angela-Jansen y famia, Vda. Mary Wever- 
Jansen y famia, 
Frans Jansen y famia, Chai Jansen y famia, Andres 
Jansen y famia 


Primo-, prima- y ihanan: Quilotte, Odor, Emers, 
Arends, Ridderstap, Grijt,Vos, Loefstok, Scharbaay, 
Camacho. 


Demas famianan: Quilotte, Jacobs, Maduro, van 
Brederode, Croes, de Cuba, Jansen, Anthony, 
Pereira, Toppenberg, Bermudez, Antonio, Jeand’or, 
Rodriguez, Rivadeneira, Becker, Franca, Luidens, su 
amigonan di Centro di Bario Playa Pabou, Grupo 
Monarca 60+, Biba Bida Cruz Cora, Organisador- 
y integrantenan di Nochi di Bolero, tur musico y 
cantante cu Tico a considera su amigonan durante 
su trayectoria largo como Cantante Bolerista di 
Aruba y tur ex-coleganan di Post Aruba. 
Nos ta pidi nos disculpa si den nos tristesa nos por a 
lubida un of otro nomber. 
Ta invita pa e acto di condolencia y despedida na 
Aurora Funeral Home, diabierna, 2 di december 
2022 di 1’ or – 4’ or p.m. 
Cremacion lo tuma lugar despues den seno di famia 
sercano. 


‘.. Pasobra mi ta convensi 
cu ni morto, ni bida, ni 
angelnan, ni principadonan, 
ni 
cosnan presente, ni cosnan 
futuro, ni podernan, ni 
haltura, ni profundidat, ni 
ningun 
otro cos crea, lo por separa 
nos for di e amor di Dios 
cu ta den Cristo Jesus nos 
Señor ..’ 
Romanonan 8:38-39 


A bay sosega serca Señor: 
Barbara Figaroa-Simileer 
Cariñosamente yama ‘Baita of Tanta Baita’ 
*04-12-1930 - †25-11-2022 


Na nomber di su: 
Esposo: 
†Juan Figaroa 
Mescos yiu: 
Louis & Cathy Figaroa y yiunan 
Shahayra & Ramsey Willems-Figaroa y yiunan 
Lisandra & Louis Figaroa 


Mayornan: 
†Juan Gregorio Simileer 
†Leonora Simileer-Jacobs 


Rumannan: 
†Joanna & †Nicolas Figaroa y famia 
†Epifanio & †Eduvigis Simileer y famia 
†Pablo & †Francisca Simileer y famia 
†Reymundo & †Severina Simileer y famia 
Maria & †Jose Roza-Simileer y famia 
†Marco & †Juana Simileer 
Francisca & Pablo Wouter-Simileer y famia 
†Altagracia Simileer y famia 
†Jose & Clarita Simileer y famia 


Su subrina stima: 
Elvira & Michael Maduro y famia 
Demas subrino- y subrinanan 


Swa y cuñanan: 
†Teresita & †Stefanus Figaroa y famia 
†Juana & †Marco Simileer 
†Ana & †Esteban Tromp y famia 
Lodewika & †Gregorio Tromp y famia 
†Aurora & Mario Oduber 
Filomena & Casiano Tromp y famia 
Luis & Maria Figaroa y famia 


Demas famia na Aruba, Hulanda, Merca y St. 
Croix: 
Simileer, Figaroa, Willems, Jacobs, Roza, Wouter, 
Peña, Ruiz, Franken, Arends, 
Giel, Perez, Henriquez, Fingal, Bernabela, Sprock, 
Tromp, Paesch, Christiaans, 
Zarabia, Guzman, Torres, Joseph, Zondag, Everon, 
Dania, Orman, Hernandez, 
Doedens, Espítia, van der Biezen, Briesen, Rosario, 
Miranda, Wortman, Maduro, 
Croes, Kock, Kelly, Werleman, Jansen, Semeleer, 
Lopez, de Cuba, Guedez, Polanco. 


Un gradicimento special na tur empleado di Cas 
Cristelle. 


Acto di entiero lo tuma lugar diasabra 3 di december 
2022 for di 9’or pa 11’or di mainta na Royal Funeral 
Home y despues lo sali pa Santana Catolico na 
Noord. 


Disculpa nos, si den nos tristesa nos por a lubida 
algun famia of conocir. 


Juan:11:25-26 
Cu hopi tristeza na nos curason, 
nos ta anuncia fayecimento di: 


Sra. vda Julia Kelly-de 
Cuba 
cariñosamente “Majuju” 
*28-10-1931 +23-11-2022 


Nomber di su: 


Casa: †Pedro Kelly 
Yiunan: Bernadeta y esposo Ignacio Gomez 
Sonia Schwengle y †Mario Schwengle 
Nietana(o)nan: Maria Teresa y Sunju (Sunny) 
Ramchandani 
Raul Gomez 
Shahaira Schwengle 
Griselda Gomez 
Sorayma Natalie Schwengle 
Alexander Gomez 
Joshuë Schwengle 
Mescos cu nieta: Erica Ocando 
Manera un nieto: Aldrin Boekhout 
Bisanieta (o): Shaindra Boekhout 
Shiandra Boekhout 
Chirag Ramchandani 
Shandrick Boekhout 
Divya Ramchandani 
Michaelangelo Gomez 
Michaiel Gomez 
Siomarie Schwengle 
Luisa Gabriela Gomez 
Migiel Gomez 
Tataranieta: Amara Palm 
Swa: Nicasio Kelly y famia 
Su ihanan, comer y compernan 
sobrina(o)nan, prima(o)nan 
Su ex-coleganan di La Linda 
Bisiñanan 
Demas famia: De Cuba, Kelly, Gomez, Schwengle, 
Boekhout, Ramchandani, Leest, Pontilius,, Franken, 
Ruiz, Webb, Tromp, Orman, Palm, Ocando, 
Demas famia na Curacao: Koense, Pauletta, 
Welvaart, 
Nos ta invita un y tur na acto di entiero cual lo 
tuma lugar na Aurora Funeral Home diahuebs 01 di 
December 2022 di 2’or pa 4’or di atardi. Despues ta 
sali bai Santana na Paradera. 
Nos disculpa si den nos tristeza nos por a lubida un 
persona. 


“Dios ta amor... y amor ta 
Dios, maske mi no ta na e 
mundo aki, tur dia lo mi ta 
banda di boso Curazon, mi 
por stens di loke Señor ta 
hasi” 
Salmo 33 


Cu dolor na nos curason, 
nos ta participa fayecimento 
inesperadamente di: 
Domingo Encarnacion Heredia 
Cariñosamente yama “Mingo” 
“El librito de la Bachata” 
*28-01-1977 - †27-11-2022 


Acto di entiero lo wordo anuncia despues 


internacional 
a24 


Diaranson 30 november 2022 
Cabesante di IMF ta urgi China pa caba cu lockdown masivo 


(AP) — Ta ora pa China 
stop cu lockdown masivo 
y cuminsa cu un maneho 
mas enfoca pa cu Cov- 
id-19, cabesante di Fondo 
Monetario Internacional 
(IMF) a bisa algun dia 
despues di protestanan 
amplio na China, un cam- 
bio cu lo alivia e impacto 
riba un economia mundial 
ya luchando cu inflacion 
halto, crisis energetico y 
interupcion den suminis- 
tro di cuminda. 


Managing Director di IMF, 
Kristalina Georgieva a urgi 
“recalibracion” di e maneho 


pisa “cero-Covid” na China 
cu meta pa isola cada un caso, 
“exactamente pa motibo di e 
impacto cu e tin riba hende y 
riba economia”. 
Georgieva a haci e comentar- 
ionan durante un entrevista 
ayera cu AP. 


Na China, manifestacionnan 
a explota durante weekend 
na varios ciudad y na Hong 
Kong, den e muestra mas 
grandi di disidencia publico 
den varios decada. Autori- 
dadnan a alivia algun control, 
pero no a mustra señal di re- 
duci nan strategia grandi cu 
a cera miyones di persona na 


caso pa varios luna cada biaha. 


Georgieva tambe a urgi Chi- 
na pa considera politicanan 


di vacunacion y enfoca riba 
vacuna “e hendenan mas 
vulnerable”. Un tasa abao di 
vacunacion entre adultonan 


mayor ta un motibo principal 
pa cual Beijing a resorta na 
lockdown, mientras e brote 
di variantenan mas contagio- 
so a pone cada bes mas pre- 
sion riba e esfuerso pa pre- 
veni contagio. 


Lockdown a reduci tur cos, 
desde biahe na trafico di benta 
den e segundo economia mas 
grandi na mundo. Georgieva 
a urgi pa “ahusta e maneho 
general pa con China ta eval- 
ua e funcionamento di cade- 
na di suministro cu un wowo 
riba e impacto ‘spillover’ cu 
tin riba resto di mundo.” 


Negociacion nuclear cu Merca retrasa memey di diferencia, 
segun Rusia 


(AP) — Moscu a pospone 
un ronda di negociacion 
di control di arma nuclear 
cu Merca programa pa e 
siman aki, pa motibo di 
diferencianan fuerte den 
maneho, y tensionnan to- 
cante Ucrania, segun un 
diplomatico senior Ruso a 
bisa ayera. 


Minister interino di Rela- 
cionnan Exterior, Sergei Ry- 
abkov a bisa cu e decision pa 
pospone e negociacionnan cu 
tabata programa pa cuminsa 
ayera na Cairo a wordo tuma 
na nivel politico. E pospone- 
mento a marca otro punto 
baho den relacionnan difi- 
cil entre Merca y Rusia, y a 


genera preocupacion tocante 
e futuro di e ultimo pacto di 
control di arma nuclear entre 
e dos poder mundial. 


Ryabkov a bisa cu Merca ta- 
bata kier enfoca solamente 
riba reanuda inspeccion bao 
di e tratado START nobo 
y a cera porta riba solicitud 


di Moscu pa tambe discuti 
specificamente riba e canti- 
dad di arma bao di e pacto di 
reduccion strategico di arma. 


E reunion e siman aki di e 
Comision Bilateral Consul- 
tativo estableci bao di e trata- 
do lo tabata e prome den mas 
cu un aña. E momento pa e 
combersacion tabatin inten- 
cion pa mustra cu Rusia y 
Merca ta keda comprometi 
na control di arma y pa tene 
lineanan di comunicacion 
habri a pesar di tensionnan 
tocante Ucrania. 


Departamento 
di 
Estado 
Mericano a bisa dialuna cu 
Moscu a dicidi unilateral- 


mente pa pospone e comber- 
sacion na Cairo y lo propone 
fechanan nobo. 


Rusia a protesta e entrega di 
armanan occidental na Ucra- 
nia. Ryabkov a bisa cu e situ- 
acion na Ucrania a contribui 
na e decision di Moscu pa re- 
trasa e combersacion. 
Presidente Ruso, Vladimir 
Putin ripitidamente a menasa 
durante e operacion militar 
na Ucrania cu uso di “tur re- 
curso disponible” pa protege 
su pais y su teritorio. Oficial- 
nan occidental a denuncia 
e declaracionnan como ire- 
sponsable. 


Qatar ta bay suministra LNG na Alemania for di 2026 


(AP) — Qatar ta bay sum- 
inistra LNG na Alemania 
bao di un acuerdo di 15 
aña pa cual a firma ayera, 
mientras e poder econom- 
ico Europeo ta lucha pa 
reemplasa suministronan 
di gas Ruso cu a keda corta 
durante e guera na Ucra- 
nia. 


Oficialnan no tin balor den 
dollar pa e acuerdo, cu lo 
cuminsa na 2026. Bao di e 
acuerdo, Qatar lo manda has- 
ta 2 miyon ton di e gas na Ale- 
mania a traves di un terminal 
cu ainda ta den construccion 
na Brunsbuettel. 
E deal ta involucra tanto Qa- 
tar Energy, e compania estatal 
di e nacion, y ConocoPhilips, 
cu tin interes den e campo di 
gas natural offshore di Qatar, 
den Golfo Persa cu ta com- 
parti cu Iran. 


Ya cu paisnan Europeo a duna 
sosten na Ucrania despues di 
e invasion Ruso na februari, 
Moscu a corta suminstro 
di gas natural usa pa kenta 
hogarnan, genera electric- 
idad y podera industria. Esa- 
ki a crea un crisis di energia 
cu ta impulsando inflacion 
y aumentando presion riba 


companianan, ya cu prijs a 
aumenta. 
Alemania, cu tabata ricibi mas 
di mita di su gas for di Rusia 
prome cu e guera, no a ricibi 
ningun gas for di Rusia desde 
fin di augustus. 


E pais ta construyendo cinco 
terminal di LNG como un 


parti clave di su plan pa reem- 
plasa suministronan Ruso, y 
ta spera cu e promenan ta bay 
drenta den servicio pronto. 
Hopi di e suministro di gas 
actual na Alemania ta bin for 
of a traves di Noruega, Hu- 
landa y Belgica. 


E impulso di Alemania pa 


preveni un escasez di energia 
a corto plaso tambe ta inclui 
reactiva temporalmente sta- 
cionnan di electricidad bieu 
di petroleo of carbon, y ex- 
tende e bida di e ultimo tres 
planta nuclear na e pais, cual 
mester a paga fin di aña aki, te 
cu mita di proximo april. 


Canciyer Olaf Scholz, kende 
a bishita Qatar na september, 
a duna bon bini na e acuerdo 
bisando cu e contract a largo 
plaso ta importante pa segu- 
ridad energetico di Alemania. 
“En general nos ta bay sigura 
cu nos tin hopi diferente pais 
cu ta sigura nos suministro 
di energia”, Scholz a bisa. 
“Como tal, mi tin tur con- 
fiansa cu esaki ta un bloki di 
construccion importante pa 
un cas cu ya nos a casi con- 
strui completo.” 


